Normal Ke Faraj Berbau Ikan Busuk Selepas Bersalin? Ini Puncanya!

Masalah bau faraj selepas melahirkan anak adalah normal. Namun jika faraj berbau ikan busuk selepas bersalin, terdapat kemungkinan ia disebabkan jangkitan.

Teruskan membaca perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Faraj berbau ikan busuk selepas bersalin, normal ke?

Sejujurnya, bau yang pelik atau kurang menyenangkan adalah perkara biasa selepas melahirkan anak. Ia bukan sahaja melibatkan bahagian kewanitaan anda, tetapi juga bau badan yang berbeza.

Semasa tempoh
selepas bersalin
, bau faraj anda berubah disebabkan beberapa faktor seperti pendarahan, kelembapan dan perubahan pada keseimbangan pH.

Sejurus selepas beranak, rahim akan melalui proses pembersihan kendiri. Proses pembersihan ini melibatkan rembesan lelehan darah yang dipanggil lochia atau darah nifas. Darah ini biasanya akan berlanjutan antara 2-6 minggu selepas kelahiran bayi.

Lochia mempunyai bau yang tersendiri. Kebanyakan individu menggambarkannya sebagai bau tanah atau logam. Pun begitu, sekiranya bau yang dialami itu kuat, ia boleh menjadi tanda jangkitan.

Jika selepas pendarahan berakhir dan anda masih mengalami bau yang kuat dan tidak menyenangkan daripada alat sulit, lakukan pemeriksaan doktor segera untuk memastikan ia bukanlah jangkitan.

Endometritis selepas melahirkan anak

Postpartum endometritis
 adalah jangkitan pada lapisan rahim yang boleh berlaku kepada ibu
selepas bayi dilahirkan
.

Umumnya,
postpartum
 bermaksud selepas bersalin, endometrium adalah lapisan dalam rahim, manakala endometritis merujuk kepada lapisan tersebut yang membengkak dan meradang.

Keadaan itu biasanya berpunca daripada satu atau lebih bakteria/ kuman yang masuk ke dalam rahim
semasa proses bersalin
.

Sebarang bakteria boleh menyebabkan berlakunya endometritis selepas beranak. Walau bagaimanapun, penyebab paling biasa adalah
Group B Streptococcus
 dan
staphylococcus (staph).

Jangkitan ini boleh berlaku pada bila-bila masa sehingga tempoh 6 minggu selepas bayi dilahirkan dan ia paling biasa terjadi antara hari ke-2 dan ke-10.

Risiko mengalami masalah faraj berbau ikan busuk selepas bersalin

Masalah endometritis selepas beranak ini berlaku dalam 1-3 daripada setiap 100 wanita yang
bersalin normal
 (faraj) dan ia lebih kerap terjadi kepada mereka yang menjalani pembedahan czer.

Faktor lain yang mungkin menyebabkan jangkitan endometritis selepas melahirkan anak adalah:

Tempoh kelahiran panjang

Proses bersalin panjang
 adalah di mana tempoh masa yang lama berlaku antara fasa membran janin pecah dan kelahiran bayi, sekali gus meningkatkan risiko jangkitan.

Jangkitan pada ibu punca faraj berbau ikan busuk selepas bersalin

Jika ibu mengalami jangkitan semasa mengandung atau mempunyai jangkitan aktif ketika bersalin, mereka lebih berkemungkinan mendapat endometritis.

Antara contoh jangkitan adalah:

Sejarah silam penyakit radang pelvis (PID)

Vaginosis bakteria
 (BV)

Jangkitan dengan
Group B streptococcus

HIV

Pemeriksaan dalaman

Sekiranya doktor atau jururawat melakukan banyak pemeriksaan dalaman semasa proses kelahiran bayi, ia secara tidak langsung meningkatkan risiko bakteria masuk ke dalam rahim dan berkembang menjadi endometritis selepas bersalin nanti.

Punca lain seperti:

Cecair ketuban
 dicemari dengan najis daripada bayi (meconium)

Kesukaran mengeluarkan plasenta selepas bersalin

Ibu obesiti

Ibu alami diabetes

Ibu alami anemia

Proses beranak dalam persekitaran tidak bersih

Baca juga:

Selain faraj berbau ikan busuk selepas bersalin, ini gejala lain endometritis

Gejala endometritis selepas bersalin boleh berbeza-beza. Selain masalah faraj yang berbau hanyir, anda juga boleh mengalami:

Demam panas

Sakit bahagian bawah perut

Peningkatan pendarahan faraj. Jika mengalami jangkitan endometritis selepas bersalin, pendarahan akan secara tiba-tiba menjadi berat atau mungkin terdapat gumpalan darah beku

Rasa sakit semasa
melakukan seks

Kesakitan semasa membuang air kecil

Berasa tidak sihat

Diagnosis dan rawatan untuk masalah faraj berbau ikan busuk selepas bersalin

Jangkitan endometritis selepas bersalin pada mulanya didiagnosis melalui pemeriksaan fizikal dan pemerhatian gejala. Ini mungkin termasuk
pemeriksaan faraj
 atau
swab
. Diagnosis boleh disahkan melalui ujian darah dan air kencing.

Jangkitan ini boleh dirawat dengan pengambilan antibiotik. Sekiranya sihat dan berkemampuan menguruskan diri serta jangkitan yang dialami ringan, anda mungkin diberikan
tablet antibiotik
 untuk meneruskan rawatan di rumah.

Walau bagaimanapun, ramai wanita dimasukkan ke hospital untuk menerima antibiotik yang diberikan ke dalam vena – antibiotik intravena – bagi merawat jangkitan dengan segera.

Komplikasi endometriosis selepas bersalin

Selagi jangkitan endometritis dapat didiagnosis segera, ia boleh dirawat dengan berkesan tanpa sebarang implikasi kesihatan jangka panjang.

Sebaliknya jangkitan yang tidak dirawat boleh merebak ke bahagian lain dalam tubuh. Paling teruk, ia boleh berkembang menjadi sepsis – merupakan jangkitan dalam aliran darah yang selalunya boleh mengakibatkan kematian.

Ia juga boleh merebak ke
luka pembedahan caesarean
 atau di dalam kawasan perut. Komplikasi biasanya jarang berlaku jika endometritis dirawat dengan antibiotik.

Ramai wanita yang dijangkiti endometritis selepas bersalin pulih dengan cepat selepas diberikan antibiotik. Biasanya dalam tempoh 2-3 hari selepas memulakan pengambilan antibiotik, anda akan berasa lebih baik.

Sekiranya terdapat sebarang pertanyaan, kebimbangan mahupun ketidakpastian mengenai keadaan diri selepas melahirkan anak, berjumpalah dengan pakar.


Demam Denggi

Apakah punca demam denggi ya?

Penyakit denggi ialah penyakit berjangkit yang dibawa oleh nyamuk dan disebabkan oleh mana-mana daripada 4 virus denggi yang berkaitan antara satu sama lain.

Jika ingin mengetahui lebih lanjut tentang Penyakit Berjangkit, sila klik
di sini.

Definisi

Apa itu denggi?

Penyakit denggi ini dahulunya digelar demam ‘patah tulang’ kerana ia kadangkala menyebabkan sakit sendi dan otot yang teruk seperti rasa tulang patah.

Sakit denggi ringan menyebabkan demam yang tinggi, ruam dan sakit pada otot dan sendi.

Demam denggi yang teruk pula, juga digelar demam denggi berdarah, boleh menyebabkan pendarahan yang teruk, penurunan mendadak pada tekanan darah dan boleh juga membawa maut.

Apakah kebarangkalian alami punca demam denggi?

Berjuta kes jangkitan denggi berlaku di seluruh dunia setiap tahun.
Ia boleh berlaku pada mana-mana umur.

Sakit denggi kebanyakannya berlaku ketika dan tidak lama
selepas musim hujan di kawasan tropika
 dan subtropika di:

Afrika

Asia Tenggara dan China

India

Timur Tengah

Caribbean dan Amerika Tengah dan Selatan

Australia dan Pasifik Selatan dan Tengah

Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom

Punca demam denggi: Kenali simptomnya

Terdapat 3 jenis
 penyakit denggi: denggi klasik, demam denggi berdarah dan sindrom kejutan denggi.

Denggi klasik

Simptom-simptom denggi biasa lazimnya bermula dengan
demam dalam 4 ke 7 hari selepas anda digigit nyamuk.
 Simptomnya termasuk:

Demam tinggi sehingga 105°F

Sakit kepala yang teruk

Sakit di belakang mata

Sakit sendi yang otot yang teruk

Mual dan muntah

Ruam mungkin berlaku pada hampir keseluruhan badan 3 ke 4 hari selepas demam bermula dan hilang selepas 1 ke 2 hari. Anda mungkin mengalami ruam kedua beberapa hari selepas itu.

Demam denggi berdarah

Simptom-simptom bagi punca
demam denggi berdarah
 merangkumi semua simptom denggi klasik ditambah dengan:

Kecederaan yang teruk pada saluran darah dan limfa

Pendarahan hidung
, gusi atau bawah kulit menyebabkan bengkak keunguan

Denggi jenis ini boleh membawa maut.

Sindrom kejutan denggi

Gejala kejutan denggi dianggap sebagai
simptom demam denggi yang teruk
kerana merangkumi semua simptom denggi klasik dan penyakit denggi berdarah ditambah dengan:

Cecair keluar daripada saluran darah

Pendarahan yang banyak

Kejutan (
tekanan darah
 yang sangat rendah)

Penyakit jenis ini kebiasaannya berlaku pada kanak-kanak (kadangkala dewasa) yang mengalami jangkitan denggi kali kedua. Ia kadangkala membawa maut terutamanya bagi kanak-kanak dan dewasa muda.

Baca juga:

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Sekiranya anda mempunyai mana-mana tanda atau simptom yang disebut di atas atau sebarang persoalan, sila berhubung dengan doktor anda.

Jika anda baru berkunjung ke kawasan sakit denggi selalu berlaku dan anda mengalami demam, sila berjumpa dengan doktor.

Setiap tubuh manusia bertindak dengan cara yang berbeza. Oleh itu, berbincang dengan doktor adalah jalan yang terbaik untuk mendapatkan nasihat yang paling sesuai dengan situasi anda.

Punca

Apakah punca demam denggi?

Apa itu denggi adalah disebabkan oleh virus yang boleh merebak melalui gigitan nyamuk.
Terdapat 4 jenis virus denggi yang dikenali sebagai DEN-1, DEN-2, DEN-3 dan DEN-4.

Nyamuk yang berasal dari keluarga spesifik yang dikenali sebagai
Aedes aegypti
atau
Aedes albopictus
boleh mambawa virus ini untuk menjangkiti darah seseorang melalui gigitan dan memindahkan darah yang terjangkit kepada orang lain.

Selepas anda sudah pulih, anda boleh membina imuniti melawan demam denggi tetapi hanya terhad kepada jenis yang terbabit.

 Terdapat 4 jenis yang berbeza di mana
anda mungkin boleh dijangkiti semula.
Jadi, sangat penting untuk mengesan tanda-tandanya dan mendapatkan rawatan.

Faktor risiko

Apakah yang meningkatkan saya kepada risiko punca demam denggi?

Terdapat banyak faktor risiko seperti:

Faktor-faktor yang meletakkan anda pada risiko yang tinggi untuk mendapat demam denggi atau jenis yang lebih teruk termasuk:

Tinggal atau berkunjung ke kawasan tropika. Berada di kawasan tropika dan subtropika meningkatkan risiko terdedah kepada virus ini yang boleh menyebabkan sakit denggi. Kawasan yang khususnya berisiko tinggi ialah Asia Tenggara, Pulau Pasifik barat, Amerika Latin dan Caribbean

Pernah dijangkiti demam denggi. Jangkitan yang lalu
meningkatkan risiko mendapat simptom yang teruk
jika anda dijangkiti semula

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Diagnosisnya boleh jadi susah kerana tanda dan simptomnya mudah terkeliru dengan penyakit lain – seperti
malaria
, leptospirosis dan demam typhoid.

Doktor akan bertanya tentang
sejarah perubatan dan perjalanan
 anda.

Pastikan anda menjelaskan perjalanan antarabangsa anda dengan teliti termasuk negara-negara yang anda lawati bersama tarikh serta jika anda pernah terdedah dengan gigitan nyamuk.

Sebahagian ujian makmal boleh mengesan bukti virus denggi tetapi keputusan ujian kebiasaannya terlalu lambat untuk membantu membuat keputusan rawatan secara langsung.

Bagaimana pesakit dirawat?

Tiada
 rawatan khusus
untuk punca demam denggi dan kebanyakannya kembali pulih dalam tempoh 2 minggu. Jadi, adalah sangat penting untuk merawat simptomnya bagi mengelakkan komplikasi.

Kebanyakan doktor mengesyorkan pilihan rawatan berikut:

Mendapatkan rehat yang banyak

Minum air
 yang banyak

Mengambil ubat untuk mengurangkan demam. Paracetamol (Tylenola, Panadola) boleh menghilangkan sakit dan mengurangkan demam

Elakkan ubat tahan sakit yang boleh meningkatkan komplikasi pendarahan – seperti a
spirin, ibuprofen
 (Advila, Motrina) dan naproxen sodium (Alevea)

Untuk kes lebih teruk, demam denggi boleh menyebabkan kejutan atau demam berdarah yang memerlukan perhatian perubatan segera.

Pencegahan

Apakah perubahan gaya hidup dan rawatan sampingan yang boleh saya ambil untuk menangani punca demam denggi?

Anda boleh menguruskan demam denggi melalui penjagaan di rumah.

Pastikan anda
kekal hidrat.
Penting untuk anda tahu beberapa perkara
sebelum melawat kawasan demam denggi
 kerap berlaku.

Petua-petua ini boleh membantu anda:

Kekal dalam rumah yang mempunyai pendingin hawa atau ditutup rapi. Pada
waktu malam
, khususnya, amat penting untuk mengelakkan nyamuk

Menyusun semula aktiviti luar. Elakkan berada di luar pada waktu subuh, senja dan awal petang di mana nyamuk sedang banyak di luar

Gunakan pakaian pelindung seperti lengan panjang, seluar panjang, stoking dan kasut

Gunakan penolak nyamuk. Permethrin boleh digunakan pada pakaian, kasut, perkakas perkhemahan dan kelambu. Anda juga boleh membeli pakaian yang sudah diletakkan permethrin di dalamnya. Untuk kulit anda, gunakan sapuan penghalau nyamuk yang mengandungi sekurang-kurangnya 10% kepekatan DEET

Pastikan rumah anda sentiasa bersih tanpa ada tempat takungan nyamuk

Untuk pertanyaan berkaitan punca demam denggi dan rawatan, sila berunding dengan doktor lepas kepastian.


Orang Kata, Perempuan Gemuk Susah Hamil, Benarkah? Ini Tip Untuk Anda

Kehamilan itu bukan satu perkara yang pasti kerana tidak semua individu mampu atau mudah untuk mengandung. Ya, ia mungkin benar ada fakta perempuan gemuk susah hamil.

Ini kerana mempunyai berat badan yang berlebihan atau
obesiti akan menjejaskan aspek kesuburan wanita
 sekali gus mengakibatkan mereka jadi sukar untuk mengandung.

Tetapi anda mungkin tidak perlu rasa gusar, kami ada beberapa tip penting buat wanita gemuk susah hamil. Jom terus baca artikel untuk tahu dengan lebih lanjut tentangnya!

Kenapa perempuan gemuk susah hamil?

Sebelum kami pergi dengan lebih mendalam lagi tentang tip penting buat wanita gemuk sukar hamil, jawapan kepada soalan di atas ini perlu untuk dihuraikan terlebih dahulu.

Untuk pengetahuan anda semua, wanita dengan indeks jisim tubuh badan (BMI) agak tinggi sulit untuk hamil kerana sel lemak itu akan menjejaskan hormon ovulasi mereka.

BMI wanita yang ideal untuk hamil adalah antara 19 ke 25
 dan jika ia lebih daripada itu terutama pada paras 30 dan ke atas, maka ia akan beri kesan buruk kepada kesuburan.

Sekiranya BMI agak tinggi, perempuan gemuk bukan sahaja akan susah untuk mengandung malah turut
tinggi risiko untuk mengalami komplikasi ketika hamil
 seperti kencing manis gestasi atau keguguran.

Jadi, adalah sangat penting untuk wanita itu kawal berat badan mereka sebelum cuba untuk hamil!

Apa tip penting buat perempuan gemuk?

Berfikir dengan logik akal, tip paling penting buat wanita gemuk sukar hamil tentu sahaja adalah dengan menurunkan berat badan dan mendapatkan BMI yang ideal bagi mereka.

Namun, merealisasikan hasrat itu jauh lebih payah daripada mencadangkan. Justeru, amalkan tip yang berikut:

Fakta perempuan gemuk untuk cepat hamil #1. Ambil makanan yang sihat

Anda mungkin dapat meningkatkan kesuburan dengan cara menurunkan berat badan walaupun sekadar sekitar 2 ke 4 kilogram namun ia perlu dilakukan dengan cara betul.

Atau jika tidak, tubuh badan wanita akan kurang zat lantas juga menjejaskan kesuburan akibat diet yang terlalu ketat serta tidak mementingkan pengambilan nutrisi penting.

Ini bermakna anda perlu untuk menjalani diet yang sihat bagi mementingkan dua aspek dalam satu masa yakni;
menurunkan berat badan di samping meningkatkan kesuburan
.

Caranya, anda boleh mengamalkan diet yang mengutamakan kelas makanan sihat seperti sayur-sayuran, buah-buahan, bijirin, kekacang, tenusu dan daging yang rendah lemak.

#2. Buat senaman dengan kerap

Dalam usaha untuk wanita gemuk susah hamil menurunkan berat badan, bukan sahaja aspek diet dan makanan yang perlu lebih diberi perhatian, malahan juga aspek senaman.

Dalam erti kata yang lebih mudah, anda mungkin perlu banyak bergerak, bersukan dan beraktiviti fizikal dengan lebih kerap untuk lebih kurus serta lebih subur untuk mengandung.

Mungkin tidak perlu aktiviti yang sangat berat
 seperti angkat besi di gimnasium, anda boleh buat aktiviti fizikal ringan seperti berjalan, berjoging, berenang, berbasikal dan lain-lain.

Pun begitu, jangan pula hasrat untuk kurus ini mengelirukan sehingga anda melakukan aktiviti yang boleh mencederakan tubuh. Dapatkan informasi dan nasihat daripada doktor ya.

Fakta perempuan gemuk cepat hamil #3. Seks di waktu tepat

Waktu wanita paling subur biasanya akan berlaku sekitar hari ke-14 sebelum tempoh menstruasi akan datang tiba. Jadi,
anda dan pasangan mungkin perlu memanfaatkan waktu ajaib
 ini.

Sehubungan dengan itu, maka sila lakukan hubungan seksual pada waktu ini tanpa penggunaan alat kontrasepsi seperti kondom agar peluang untuk hamil itu jadi lebih tinggi.

#4. Suplemen asid folik agar senang hamil

Selain mungkin akan dapat meningkatkan kesuburan wanita dan lelaki, pengambilan suplemen asid folik juga adalah
sangat penting untuk mengelakkan kecacatan pada janin
.

Buat wanita dengan berat badan normal dan ideal, pengambilan suplemen ini yang dicadangkan adalah 400 mg namun 500 mg adalah kiraan paling sesuai buat wanita gemuk.

#5. Prosedur pembedahan kesuburan

Sekiranya ia masih lagi sukar, maka anda mungkin perlu untuk berjumpa doktor bagi membincangkan tentang prosedur pembedahan
 dengan potensi untuk meningkatkan kesuburan
.

Buat wanita gemuk susah hamil, ada beberapa prosedur yang mungkin anda boleh pertimbangkan:

Laparoskopi untuk buang polip rahim

Histeroskopi untuk buang fibroid rahim

Pembedahan tiub falopio untuk buang cecair penyumbat salur telur

Konklusinya, mungkin memang benar bahawa wanita gemuk susah hamil kerana sel lemak akan menjejaskan hormon ovulasi yang wujud secara semula jadi di dalam tubuh badan.

Selain 5 tip penting di atas, anda dan pasangan juga mungkin boleh mencadangkan pada doktor untuk menggunakan
alat teknologi dengan mencuba prosedur seperti bayi tabung uji
.


Jangan Pelik! Ada Wanita Yang Mempunyai 2 Rahim, Boleh Hamil TAPI Ini Risikonya!

Biasanya wanita dilahirkan dengan 1 rahim, tetapi jangan terkejut kerana terdapat juga perempuan yang mempunyai rahim berganda. Wanita dua rahim ini dipanggil didelphys uterus dan ada risikonya tersendiri.

Memahami keadaan wanita dua rahim

Wanita dua rahim atau mempunyai rahim berganda adalah 1 keabnormalan yang jarang berlaku. Keadaan ini berkembang dan berlaku sejak dari bayi di dalam rahim ibunya lagi.

Setiap rahim bermula sebagai 2 tiub kecil disebut saluran Mullerian. Sewaktu tumbesaran, ia akan bersatu membentuk 1 rahim atau uterus.

Namun dalam kes jarang berlaku, tiub tetap terpisah dan membentuk 2 saluran rahim yang berbeza.

Keadaan ini juga dikenali sebagai didelphys uterus. Ia adalah 1 bentuk malformasi rahim kongenital di mana wujudnya dua rahim. Malahan ada juga yang hadir dengan 2 serviks.

Selalunya faraj wanita dengan keadaan ini akan dibahagikan kepada 2 bukaan yang dipisahkan oleh selaput nipis.

Keadaan yang dialami bukan penghalang untuk proses kehamilan. Walau bagaimanapun,
wujud risiko yang tinggi untuk berlakunya keguguran
 atau
 kelahiran bayi pramatang
.

Anda mungkin berasa pelik bagaimana keadaan ini boleh berlaku, bukan?

Tetapi ia dipercayai melibatkan aspek genetik dan diwarisi daripada keluarga. Jika anda berdepan keadaan ini, mungkin anda perlu bertanya kepada saudara wanita lain di dalam keluarga, jika mereka turut mengalaminya.

Bagaimana untuk menyedari jika mempunyai rahim berganda?

Sebahagian wanita dengan didelphys uterus tidak menyedarinya sehingga mereka
 hamil dan menjalani ujian ultrabunyi.

Biasanya ujian ini dilakukan pada minggu ke-8 kehamilan dan pada ketika itulah rahim kedua akan kelihatan.

Tetapi jika ujian tersebut dilakukan pada minggu ke-20 kehamilan dan ke atas, kemungkinan untuk menyedari kewujudan rahim tambahan adalah tipis.

Melakukan diagnosis bagi didelphys uterus

Doktor mungkin akan mengesan kewujudan dua rahim dengan pelbagai ujian pengimejan, seperti
hysterosalpingogram, sonohysterogram
, ultrabunyi mahupun
magnetic resonance imaging
(MRI).

Diagnosis ini mungkin perlu disahkan dengan ujian
hysteroscopy
atau
laparoscopy
 bagi membezakan keadaan didephys uterus dengan
kes berkaitan rahim
 yang lain seperti uterus bicornuate.

Sebelum diagnosis, doktor mungkin akan mengesyaki seseorang wanita itu mungkin mempunyai masalah didephys uterus sekiranya dia mengadu sakit yang teruk pada bahagian pelvis atau
keguguran berulang.

Kebanyakan wanita dua rahim ini tidak mengalami sebarang simptom khusus.

Dua rahim tingkatkan peluang wanita untuk hamil?

Wanita dengan keadaan rahim berganda tidak akan berdepan sebarang
masalah untuk mengandung
. Namun bagi sesetengah kes, keadaannya mungkin agak sukar.

Ada wanita dengan keadaan ini tidak mempunyai lapisan rahim yang berkembang sepenuhnya. Ia melibatkan lapisan tisu menutupi dinding dalaman rahim yang berfungsi untuk menyediakan tempat bagi proses persenyawaan telur.

Keadaan tersebut juga menyebabkan tiada ruang untuk ‘pelekatan’ plasenta yang membekalkan oksigen dan nutrien kepada janin dalam proses tumbesarannya.

Bagi kes lain pula, rahim mungkin mempunyai bentuk yang tidak teratur. Ia sekali gus menghalangnya daripada meregang bagi
menampung janin yang membesar.

Risiko wanita dua rahim

Mempunyai dua rahim tidak akan menjejaskan kehidupan seksual wanita. Anda masih boleh menikmati aktiviti seksual, kehamilan serta kelahiran seperti biasa.

Walau bagaimanapun, wanita dengan masalah rahim berganda, bersama 2 faraj, berisiko untuk
mengalami aliran darah haid
 yang banyak dan perlu mendapatkan nasihat perubatan untuk menguruskannya.

Risiko lain termasuklah:

Kemandulan

Masalah buah pinggang

Kelahiran pramatang

Keguguran

Cara merawatnya

Biasanya wanita dua rahim ini tidak memerlukan sebarang rawatan khas. Bagi sesetengah kes yang jarang berlaku, pembedahan mungkin perlu dilakukan bagi membetulkan keadaan ini.

Wanita dengan didelphys uterus tetapi tidak mengalami sebarang simptom, tidak perlu gusar dan bimbang tentang keadaan yang dialami ini.

Namun, wanita yang berdepan keguguran berulang dan tidak terdapat penjelasan perubatan mengenai keadaan tersebut mungkin akan ditawarkan rawatan pembedahan. Ia adalah untuk membantu mereka mengekalkan kehamilan agar berjaya.

Manakala, jika wanita dengan masalah ini turut mempunyai 2 faraj, prosedur pembedahan adalah pilihan terbaik.

Ini kerana proses pembedahan tersebut akan membuang selaput pemisah dalam faraj. Ia akan dapat
membantu memudahkan proses kelahiran anak
nanti.

Berbincanglah dengan doktor…

Harus diingatkan bahawa keadaan ini adalah 1 masalah yang sangat jarang untuk berlaku. Malahan, dalam kebanyakan kes, kewujudan rahim berganda ini tidak dapat dikesan kerana tidak mendatangkan sebarang masalah.

Sekiranya anda adalah salah seorang wanita yang sering mengalami masalah keguguran berulang kali disebabkan keadaan ini, pembedahan adalah jawapan bagi membantu anda.

Seandainya, masalah didelphys uterus hanya dikesan selepas anda berbadan dua, berbincanglah dengan doktor tentang cara penjagaan bagi memastikan hasil yang terbaik untuk anda dan juga bayi dalam kandungan.


Epididimitis dan epididimo-orkitis

Definisi

Apa itu Epididimitis dan epididimo-orkitis?

Epididimis adalah tiub di belakang zakar anda yang membawa sperma dari buah zakar ke uretra. Epididimitis adalah keadaan di mana epididimis meradang akibat jangkitan atau disebabkan keadaan lain.

Epididimitis kebanyakannya disebabkan oleh jangkitan bakteria atau melalui penyakit hubungan seksual (STIs). Buah zakar juga boleh dijangkiti, yang disebut epididimo-orkitis.

Apakah kebarangkalian Epididimitis dan epididimo-orkitis?

Epididimitis adalah perkara yang sangat biasa di kalangan lelaki. Biasanya dialami oleh lelaki yang berusia dalam lingkungan umur 19 hingga 35 tahun dan boleh dikawal dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Epididimitis dan epididimo-orkitis?

Simptom-simptom yang biasa adalah:

Epididimis yang menyakitkan dan bengkak;

Demam ringan;

Menggigil;

Kencing yang kerap atau menyakitkan;

Lelehan dari zakar;

Kesakitan dan kesakitan bila ditekan dalam testis;

Hubungan seks yang menyakitkan;

Darah dalam air mani

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mendapati apa-apa kesakitan pada skrotum, bengkak atau mana-mana gejala di atas, sila berunding dengan doktor anda. Tubuh setiap orang bertindak secara berbeza. Langkah yang terbaik adalah berbincang dengan doktor anda untuk mengetahui apa yang terbaik untuk situasi anda.

Punca

Apakah yang mengakibatkan epididimitis dan epididimo-orkitis?

Faktor usia dan kelakuan anda mempengaruhi punca epididimitis; termasuklah:

STIs (penyakit hubungan seksual): punca utama yang menyebabkan epididimitis pada lelaki muda adalah gonorea dan klamida

Jangkitan: jangkitan bakteria lain yang dijangkiti bukan melalui hubungan seksual juga boleh menyebabkan epididimitis, bakteria dapat mengesan dari tapak yang dijangkiti kepada epididimis jika anda mengalami jangkitan saluran kencing atau jangkitan prostat.

Amiodarone (Pacerone) merupakan ubat sakit jantung yang menyebabkan keradangan epididimis

Air kencing dalam epididimis (epididimitis kimia) berlaku apabila terdapat aliran air kencing secara terbalik akibat mengangkat berat atau menahan air kencing.

Trauma mungkin disebabkan oleh kecederaan pangkal paha.

Jangkitan tuberkulosis: punca ini jarang berlaku.

Faktor-faktor Risiko

Apakah yang meningkatkan risiko saya kepada Epididimitis dan epididimo-orkitis?

Terdapat banyak faktor risiko bagi epididimitis, seperti:

Sekiranya anda tidak berkhatan

Sekiranya anda melakukan hubungan seks tidak selamat tanpa kondom atau dengan pasangan yang mengalami STIs.

Anda menghidapi tuberkulosis

Anda mempunyai masalah dengan saluran air kencing

Anda baru menjalani pembedahan saluran air kencing atau kecederaan pangkal peha.

Anda menggunakan kateter air kencing

Anda menggunakan amiodarone

Prostat anda membesar

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Epididimitis dan epididimo-orkitis didiagnosis?

Doktor anda akan bermula dengan pemeriksaan fizikal untuk memeriksa testis atau kawasan pangkal paha dan apa-apa perubahan yang tidak normal seperti lelehan dari zakar. Doktor anda mungkin mengambil contoh lelehan untuk menguji lelehan bagi STIs.

Ujian-ujian lain bagi mendiagnosa epididimitis adalah:

Ujian air kencing dan darah: sampel akan diambil untuk mengenalpasti apa-apa perkara yang tidak kena.

Ultrabunyi: ujian pengimejan ini akan mengetepikan kilasan testis dan keadaan-keadaan lain. Ujian ini membantu doktor anda untuk melihat bahagian badan anda dengan jelas dan mencari punca-punca yang tepat.

Bagaimana pesakit Epididimitis dan epididimo-orkitis dirawat?

Epididimitis boleh dirawat dengan penggunaan ubat untuk membunuh bakteria atau untuk mengawal keadaan yang tersembunyi. Sebahagian ubat-ubatan yang biasa digunakan adalah:

Antibiotik

Ubat penahan sakit

Ubat anti-keradangan

Pembedahan diperlukan sekiranya epididimis perlu dibuang atau bagi mengetepikan punca-punca tersembunyi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Epididimitis dan epididimo-orkitis?

Perubahan gaya hidup dan kaedah pengubatan sampingan seperti yang berikut mungkin boleh membantu anda mengatasi

epididimitis dan epididimo-orkitis:

Dapatkan rehat atas katil yang secukupnya

Elakkan hubungan seksual dengan orang lain bagi mengelakkan jangkitan daripada merebak

Elakkan mengangkat barang yang berat

Gunakan peralatan sukan yang menyokong sekiranya anda bermain sukan berat berimpak tinggi

Cari posisi yang selesa untuk menaikkan skrotum anda dan tekapkan pek ais untuk mengurangkan bengkak.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Orang Dewasa Pun Perlu Ambil Ubat Cacing! Ini Sebabnya

Kita sangat menitikberatkan perihal penyakit kronik seperti hipertensi, kencing manis dan strok. Namun kita sering terlupa ubat cacing dewasa juga penting untuk diambil! Ini kerana
ada cacing yang suka menyelinap masuk dan mencuri nutrisi mikro dan mineral menyebabkan simptom seperti
kurang sel darah merah
 (anemia), sakit perut dan gatal pada bahagian dubur.

Ini bermakna bukan kanak-kanak sahaja yang perlu mengambil ubat cacing secara kerap.

Ikuti artikel ini untuk penjelasan selanjutnya.

Untuk mendapatkan lebih banyak info tentang Kesihatan, sila dapatkannya
di sini.

Penyakit kecacingan, sering diambil mudah

Fakta yang semua perlu tahu adalah orang dewasa tidak terlepas daripada terkena jangkitan cacing, terutamanya jika mereka mempunyai
penyakit yang melemahkan imuniti badan seperti kencing manis dan penyakit autoimun.

Di negara membangun, masalah kecacingan merupakan masalah yang biasa berlaku.

Ia terjadi disebabkan oleh sistem sanitasi yang mundur, kebersihan diri yang tidak dijaga, tidak memakai selipar ketika berjalan di atas permukaan kotor dan memakan makanan yang tidak dimasak dengan sempurna.

Simptom yang boleh dialami oleh individu yang dijangkiti adalah kurang sel darah merah, susut berat badan dan kelesuan.

Majoriti daripada simptom tersebut berpunca daripada kekurangan zat makanan kesan daripada pengambilan mineral dan zat tersebut oleh cacing yang berperanan sebagai parasit.

Simptom seperti kekurangan sel darah merah juga boleh disebabkan oleh pendarahan dalaman kronik yang disebabkan oleh cacing tersebut.

Ada juga individu yang mengalami simptom disebabkan oleh rembesan bahan toksin oleh cacing tersebut.

Mereka, kebiasaannya,
akan mengalami keresahan, ruam, loya, muntah dan cirit-birit.

Jika tidak dirawat dengan baik, cacing tersebut boleh membiak dengan banyaknya, menyebabkan simptom menjadi semakin teruk seterusnya menurunkan tahap kesihatan individu tersebut.

Mitos: Kanak-kanak sahaja yang perlu makan ubat cacing

Masalah kecacingan boleh berlaku kepada mana-mana individu.

Ia kebiasaannya, menjangkiti populasi kanak-kanak berikutan kurang kesedaran terhadap penjagaan kebersihan dan sistem pertahanan tubuh yang lemah.

Bagi orang dewasa pula, jika mereka tidak dirawat dengan ubat cacing dewasa, mereka boleh menyebarkannya kepada individu yang lain melalui sentuhan atau suapan makanan.

Organ yang terlibat bukanlah usus sahaja,
bagi sesetengah spesies cacing, organ seperti kulit, paru-paru dan otak menjadi sasaran
 memandangkan mereka boleh memasuki salur darah.

Cara mengelakkan simptom ini daripada menjadi teruk adalah dengan melakukan pembasmian cacing menggunakan ubat yang kebiasaannya boleh dibeli di farmasi.

Walau bagaimanapun, digalakkan bagi setiap individu untuk mendapatkan nasihat daripada doktor perubatan untuk mengelakkan komplikasi.

Ini disebabkan oleh kepelbagaian jenis ubat cacing yang mempunyai tahap keselamatan yang berbeza.

Ada juga populasi individu yang boleh mengalami interaksi tidak selamat jika diambilnya sejenis ubat yang spesifik. Contoh kepada
populasi tersebut adalah mereka yang sedang hamil.

Cegah dan rawat guna ubat cacing dewasa

Saranan rutin pemeriksaan dan pengambilan ubat tersebut adalah pada durasi 6 bulan sekali, namun jika anda dijangkiti, pembasmian perlu dilakukan dengan lebih kerap.

Mereka yang tidak menunjukkan simptom juga digalakkan untuk menjalani pemeriksaan saringan.

Ini berikutan kebanyakan mereka yang mendapat
masalah kecacingan pada fasa awal tidak menunjukkan sebarang simptom.

Rawatan awal dapat menyelamatkan anda daripada mendapat sebarang komplikasi kesan daripada masalah kecacingan tersebut.

Selain itu, kawasan persekitaran tempat duduk anda perlu dijaga dengan baik.

Kesan ubat yang optimum sukar didapati jika anda masih tidak memasak daging dengan baik,
tidak mencuci tangan sebelum makan
 dan berkaki ayam semasa berjalan di atas permukaan yang kotor. Pastikan:

Anda membasuh buah dan sayur dengan bersih.

Memasak daging dan ikan dengan sempurna.

Basuh tangan sebelum makan.

Minum air yang dimasak atau ditapis sahaja.

Penapis air diselenggara dengan baik.

Haiwan peliharaan dalam keadaan bersih.

Melakukan pembasmian cacing dalam kalangan haiwan peliharaan.

Menggunakan sarung tangan sebelum membersihkan tinja haiwan peliharaan.

Basuh tangan selepas memegang haiwan.

Pentingnya ubat cacing dewasa

Jika anda merasakan bahawa orang dewasa tidak perlu mengambil ubat cacing dewasa, fikirkan semula.

Komplikasi daripada kesan jangkitan cacing boleh menurunkan produktiviti, meningkatkan kebarangkalian untuk dijangkiti oleh penyakit lain dan secara keseluruhan, anda akan mengalami penurunan kualiti hidup. Oleh itu, ambillah ubat cacing dewasa dengan segera.


Teknik Lekapan Yang Betul Ketika Menyusu Bayi, Baru Puting Tak Sakit & Kurang Luka!

Kadangkala, menyusukan bayi dengan susu badan merupakan sesuatu yang sukar terutamanya untuk wanita yang baru menjadi ibu. Apatah lagi posisi dan teknik lekapan menyusukan bayi yang tidak betul akan memudaratkan ibu dan juga bayi.

Jika anda tidak mempunyai sebarang pengalaman mengenai teknik lekapan menyusukan bayi, ikuti artikel ini untuk mengetahuinya dengan lebih lanjut.

Apakah teknik lekapan menyusukan bayi?

Teknik lekapan menyusukan bayi yang betul merangkumi kedua-dua puting dan kawasan sekitar areola yang berwarna seakan-akan merah jambu atau coklat.

 Kawasan ini akan menjadi sedikit gelap semasa anda sedang hamil.
Perubahan ini dipercayai berlaku untuk memberi petunjuk kepada bayi kawasan yang perlu dihisap untuk mendapatkan susu.

Walaupun susu akan mengalir keluar melalui bukaan kecil pada puting, kawasan areola dan sinus susu yang terletak di bawahnya perlu dirangsang untuk memulakan pengaliran susu.

Jika kawasan areola tidak dirangsang, susu dalam badan anda tidak akan mengalir keluar dan susu baru juga tidak dapat diproses.

Bagaimanakah mendapatkan teknik lekapan yang betul?

Letakkan bayi anda pada sebelah tangan dengan posisi yang betul, kemudian pegang payudara dengan sebelah tangan yang lain.

Letakkan ibu jari anda pada bahagian atas puting sehingga hidung bayi menyentuh payudara anda, sementara jari telunjuk berada pada bahagian bawah puting sehingga dagu bayi menyentuh payudara ibu.

Letakkan sedikit tekanan pada payudara untuk menjadikan ia mudah
dihalakan ke dalam mulut bayi.

Bawa bayi mendekati payudara anda. Belai pipi si manja untuk membuka mulutnya, kemudian halakan mulutnya kepada payudara ibu.

 Sentuhkan puting payudara anda kepada bibir bayi untuk mencetuskan nalurinya membuka mulut sebesar mungkin untuk menyusu.

Setelah itu, sumbatkan puting dan areola ke dalam mulut bayi dengan perlahan-lahan dan lembut untuk mengelakkan si kecil menjadi takut.

Pada awalnya, bayi anda mungkin tidak mampu untuk menghisap seluruh bahagian areola. Namun, itu sudah memadai asalkan bayi anda dapat
 menghisap kawasan puting bagi mendapatkan susu.

Teknik lekapan menyusu yang betul merangkumi hujung hidung dan dagu bayi yang bersentuhan dengan payudara anda. Bibir si kecil juga perlu berada dalam
keadaan selesa ketika menyusu
 bukannya seakan terpaksa.

Akhir sekali, biarkan bayi anda melakukannya sendiri. Dengan teknik lekapan yang betul, si kecil anda akan mengetahui apa perlu dilakukan secara semula jadi.

Teknik lekapan yang betul adalah sangat sukar dilakukan ketika menyusukan bayi. Tanpanya, bayi anda tidak akan mendapat amaun susu yang diperlukan untuk mereka membesar.

 Tanpa lekapan yang betul juga kawasan areola anda mungkin akan lebih mudah terluka dan mendatangkan ketidakselesaan buat ibu dan bayi ketika proses penyusuan yang akan datang.


Selain Dahaga & Kerap Buang Air, Ini Tanda Awal Diabetes Yang Ramai Orang Tak Perasan!

Ramai daripada kalangan kita yang tidak menyedari bahawa mereka sebenarnya sedang mengalami diabetes. Ini kerana, mereka tidak menyedari tanda awal kencing manis yang berlaku. Ini 9 tanda tanda awal kencing manis yang paling kerap berlaku.

9 tanda awal kencing manis yang mungkin anda tidak sedar

Sepertimana penyakit-penyakit lain, kencing manis atau diabetes juga mempunyai beberapa tanda atau simptom apabila ia berlaku.

Tanda ini bukanlah satu tanda sahaja. Ia boleh berlaku dengan pelbagai tanda dan ia berbeza-beza mengikut individu.

Disebabkan hal ini, ramai yang tidak menyedari tanda tanda awal kencing manis kerana ia mungkin dianggap sebagai satu perkara yang normal.

Mari kita lihat 9 tanda awal kencing manis yang mungkin sedang berlaku kepada anda.

#1. Kerap rasa dahaga

Apabila anda mempunyai paras gula darah yang tinggi, anda pastinya akan membuang air kecil dengan lebih kerap.

Ini kerana proses pembuangan air kecil tersebut bertujuan menyingkirkan lebihan gula dalam darah.

Disebabkan proses ini, tubuh badan anda akan kehilangan lebih banyak air dan boleh menyebabkan dehidrasi.

Tidak pelik jika kesannya akan menyebabkan anda lebih mudah berasa dahaga berbanding sebelum ini.

#2. Kerap ke tandas untuk membuang air kecil

Apabila paras gula darah menjadi terlalu tinggi, buah pinggang anda akan cuba membuang lebihan gula ini dengan cara menapis darah anda.

Lebihan gula ini kemudiannya akan dibuang melalui pembuangan air kecil.

Oleh itu, jika anda kerap membuang air kecil terutamanya pada waktu malam, ia mungkin tanda awal kencing manis.

#3. Cepat berasa letih atau penat

Apabila seseorang itu mengalami diabetes khususnya kencing manis jenis 2, ia sememangnya boleh menjejaskan tahap tenaga dalam tubuh.

Keletihan yang berlaku ini disebabkan oleh kandungan gula yang tidak dapat diproses oleh sel tubuh untuk dijadikan sebagai sumber tenaga badan.

Oleh itu, jika anda mudah berasa penat atau letih tanpa membuat sebarang aktiviti berat, ia mungkin tanda tanda awal kencing manis.

#4. Luka yang lambat sembuh

Paras gula darah yang tinggi juga boleh merosakkan saraf tubuh dan juga saluran darah. Ini boleh mengganggu aliran darah yang lancar.

Kesannya, sebarang luka atau parut yang dialami akan mengambil lebih banyak masa untuk sembuh.

Anda perlu berhati-hati kerana luka yang lambat sembuh boleh menyebabkan jangkitan lain yang akan memburukkan lagi keadaan anda.

#5. Kerap berasa lapar

Sistem penghadaman tubuh kita berfungsi menguraikan makanan yang dimakan kepada bentuk gula yang mudah dihadam iaitu glukosa.

Glukosa digunakan oleh tubuh badan kita sebagai sumber tenaga utama.

Namun, bagi mereka yang menghidap diabetes, glukosa ini tidak dapat diserap dengan baik oleh sel tubuh daripada aliran darah.

Kesannya, seseorang itu akan mudah dan kerap berasa lapar walaupun baru sahaja mengambil makanan.

#6. Penglihatan yang kabur

Saluran darah yang kecil pada bahagian mata anda juga boleh mengalami kerosakan disebabkan oleh paras gula yang tinggi dalam darah.

Apabila ini berlaku, ia boleh menyebabkan penglihatan anda menjadi kabur.

Kabur pada mata ini boleh berlaku sama ada pada sebelah atau kedua-dua belah mata.

Ia juga boleh berlaku dalam tempoh masa tertentu sebelum menghilang.

Jika keadaan ini tidak dirawat, ia boleh menjadi lebih buruk sehingga menyebabkan kebutaan kekal.

#7. Tompok hitam pada kulit

Anda akan menyedari kewujudan tompok kulit yang berwarna gelap atau hitam terutamanya di bahagian leher, ketiak dan celah paha.

Ia juga merupakan antara tanda tanda awal kencing manis yang kerap berlaku.

Keadaan kulit yang berwarna gelap ini mungkin berasa agak lembut.

#8. Jangkitan yis

Gula yang tinggi dalam darah juga boleh menjadi sumber makanan bagi yis. Apabila yis semakin berkembang, ia boleh menyebabkan jangkitan yang lebih buruk.

Untuk pengetahuan anda, jangkitan yis lebih mudah berlaku pada kawasan kulit yang lembap seperti mulut, kawasan kemaluan dan juga ketiak anda.

Jika ia berlaku, anda mungkin akan berasa gatal-gatal pada kawasan tersebut.

Selain itu, ia juga boleh menyebabkan sensasi terbakar selain kemerah-merahan dan rasa sakit.

#9. Tangan berasa kesemutan atau kebas

Disebabkan aliran darah yang terganggu akibat paras gula darah yang tinggi, ia juga boleh menyebabkan rasa kesemutan atau kebas pada anggota tangan dan juga kaki.

Keadaan ini dikenali sebagai neuropati diabetes.

Jika ia tidak dirawat dengan pantas, keadaan ini akan menjadi lebih teruk dan menyebabkan komplikasi lain yang lebih buruk.

Dapatkan rawatan segera jika alami 9 tanda awal diabetes ini

Terdapat beberapa lagi tanda tanda awal kencing manis yang boleh berlaku.

Namun, sembilan tanda ini merupakan antara tanda tanda awal yang paling kerap berlaku dan sering diabaikan.

Oleh itu, jika anda alami salah satu daripada sembilan tanda-tanda ini, segera dapatkan rawatan daripada doktor bagi mengelakkan komplikasi yang lebih buruk.


Tip Menguruskan Ketinggian Anda

Suatu yang mengejutkan apabila seseorang tidak berpuas hati dengan ketinggian mereka. Sesetengahnya beranggapan mereka terlalu tinggi, manakala sesetengahnya membenci diri mereka terlalu rendah. Ketinggian anda lazimnya dipengaruhi oleh gen, termasuk juga gaya hidup dan persekitaran kehidupan.

Bagaimanapun, dalam kebanyakan kes, anda tidak boleh mengubah ketinggian anda. Sama ada anda suka atau tidak, anda perlu meneruskan kehidupan dengan keadaan itu. Akhirnya, anda perlu berurusan dengan ketinggian. Barikut beberapa tip untuk anda.

Ketahui bahawa ketinggian bukan masalah

Masalahnya terletak pada orang yang membuli atau mengkiritik disebabkan ketinggian anda. Jika tiada sesiapa yang menganiaya anda dengan ketinggian, adakah anda masih membencinya? Jawapannya mungkin tidak.

Perspektif anda terhadap diri sendiri terbentuk oleh penghakiman sosial. Suatu hari nanti anda akan sedar bahawa anda tidak dapat memuaskan semua orang. Jika anda terlalu tinggi atau rendah, bagi orang yang suka mengkritik, dia akan sentiasa mencari sesuatu yang lain untuk terus melakukan perbuatan itu.  Jadi, adalah mustahil untuk hidup dengan jangkaan orang lain. Anda tidak perlu melakukannya terhadap diri anda.

Seseorang yang benar-benar menjaga anda akan menyayangi anda seadanya. Jika boleh, bercakap dengan pembuli anda. Tunjukkan kepada mereka bahawa anda bahagia dengan saiz diri anda.
Melangkah dengan yakin. Berdiri dengan tegap. Wujudkan hubungan mata. Seseorang hanya malu kepada anda terhadap apa yang pernah dimalukan. Dan, sekiranya perkara itu masih berlaku, jangan teragak-agak untuk melaporkannya kepada ibu bapa, guru atau penyelia anda. Jika perlu, dapatkan bantuan penguatkuasaan undang-undang.

Tenang dengan ketinggian anda

Jika anda perlukan sedikit penambahan dalam inci, berbincang dengan doktor anda. Sekiranya masih bertambah, mungkin diet dan rutin senaman yang betul boleh menambahkan beberapa inci pada ketinggian anda. Jika anda sudah tinggi, tiada apa-apa yang boleh dilakukan untuk tumbesaran anda.

Walau bagaimanapun, tinggi atau pendek, selalunya ada cara untuk membuatkan anda berasa baik dengan diri anda. Mula melihat majalah fesyen untuk mengetahui jenis pakaian yang boleh mengecilkan saiz anda. Menyertai kelab sukan juga satu idea yang baik yang mana ketinggian anda menjadi satu kelebihan.

Seseorang yang bersaiz kecil sesuai dengan gimnastik dan menari, sementara seseorang yang tinggi sesuai untuk bola jaring, bola keranjang dan lain-lain. Anda hanya perlu mencari sesuatu yang bersesuaian utnuk kekal bahagia dan sihat.

Sejujurnya, ia memerlukan masa dan usaha untuk menerima diri anda. Perlu diingatkan bahawa ketinggian anda tidak menentukan siapa diri anda. Berikan diri anda sedikit masa. Cepat atau lambat, anda akan memikirkannya. Seseorang akan mengambil kesempatan atas kelemahan anda. Jadi, s
atu-satunya cara untuk melawan mereka adalah berkeyakinan dan menjauhkan diri daripada perkara negatif.

Hello Health Group
 tidak menyediakan nasihat perubatan, diagnosis, atau rawatan.


Berpuasa Tapi Makan Banyak Masa Sahur & Iftar? Cuba 5 Tip Ini Agar Tak Naik Berat!

Ramadan bulan untuk berpuasa, namun mengapa ramai yang sukar untuk menurunkan berat badan. Adakah tips kurus di bulan puasa yang boleh diamalkan?

Di samping menunaikan kewajiban agama untuk berpuasa di siang hari, individu juga boleh mengambil kesempatan ini sebagai peluang untuk menurunkan berat badan.

Jadi,
 ini adalah masa yang tepat untuk anda yang ingin kurus
!

Jom sama-sama kita ikuti artikel ini dengan lebih mandalam lagi untuk mengetahui tips kurus di bulan puasa.

Ramadan adalah bulan yang sihat?

Jika difikirkan secara logik akal, sudah pasti kita akan bersetuju dengan penyataan ini bukan?

Manakan tidak, kita akan berpuasa selama 30 hari lamanya untuk melatih diri menahan nafsu, lapar dan dahaga.

Berpuasa adalah sangat bagus untuk kesihatan tubuh badan dari aspek fizikal dan mental.

Ini juga adalah peluang untuk
kita mendapatkan berat badan yang diingini
.

Namun, apa yang dirancang tidak selalunya menjadi kenyataan.

Mungkin dalam fikiran kita berpuasa dapat menegah diri dari makan dan minum terlalu banyak. Pun begitu, bukan itu hakikat yang terjadi.

Ramai individu yang akan meng’qada’kan pengambilan makanan dan minuman ke waktu iftar dan sahur.

Ini sekali gus menyebabkan kita akan makan lebih banyak pada kedua-dua waktu ini kerana ingin ‘membalas dendam’ atau ‘menyimpan stok’ di dalam perut agar tidak lapar dan dahaga ketika berpuasa.

Ia sama sekali akan membantutkan usaha anda untuk menurunan berat badan, sekali gus tips kurus di bulan puasa ini tidak berhasil.

Tips kurus di bulan puasa yang efektif!

Namun, anda tidak perlu lagi risau tentangnya. Hello Doktor akan membantu anda dengan menyediakan beberapa tips kurus di bulan puasa yang efektif.

Sila ikuti senarai berikut:

#1. Kira kalori makanan semasa iftar dan sahur

Buat anda yang masih kurang jelas, kalori adalah kiraan kandungan tenaga yang terdapat dalam masakan dalam unit kcal.

Tubuh badan kita sangat memerlukan kalori ini untuk terus berfungsi dengan baik.

Namun, orang kita kebiasaannya mengabaikan aspek ini sehingga mengakibatkan terkurang atau terlebih mengambilnya dari apa yang diperlukan terutamanya ketika ramadan.

Tidak percaya? Lihat sahaja meja makan anda bila tiba waktu iftar dan sahur!

Jadi, sebelum merancang untuk menyediakan hidangan, sila kira kalori makanan yang hendak diambil.

#2. Minum air putih dengan secukupnya

Tiba sahaja ramadan, sudah pasti kita akan mencari minuman yang jarang kita jumpa seperti air katira dan lain-lain. Ya, ia memang mengiurkan namun perlu dikawal ya!

Ini kerana kebanyakan air yang dijual di bazar ramadan tinggi kandungan gula, lemak, bahan pewarna dan bahan perasa yang tidak bagus untuk kesihatan tubuh badan terutamanya dalam aspek pengawalan berat badan.

Oleh itu, ikutilah nasihat K
ementerian Kesihatan Malaysia (KKM) yang mencadangkan untuk minum 8 gelas air putih
 sehari mengikut waktu ini:

Selepas bangun sahur

Selepas bersahur

Selepas azan Maghrib

Selepas solat Maghrib

Selepas berbuka

Selepas solat Isyak

Selepas solat Tarawih

Sebelum masuk tidur

Tips kurus di bulan puasa #3. Lauk berbuka dan sahur dimasak dengan cara rebus

Ayam percik? Ayam golek? Memang terdapat banyak menu lauk lazat yang boleh diambil untuk berbuka dan bersahur. Pun begitu, jangan sampai tersalah pilih.

Untuk anda yang ingin kurus di bulan puasa ini, sila elak dari mengambil lauk yang berlemak, bergoreng atau berminyak. Ini semua hanya akan meningkatkan risiko perut menjadi boroi.

Sebaliknya, sila pilih lauk yang dimasak dengan cara rebus kerana ia tentunya lebih sihat untuk tubuh badan anda.

#4. Ambil lebih banyak sayur dan buah

Jika anda bukan peminat makanan dari jenis ini, ia adalah waktu untuk anda berubah.

Tidak, kami tidak meminta anda menjadi seorang vegetarian. Sebaliknya,
ambil lebih banyak sayur dan buah sepanjang ramadan
.

Ini kerana ia adalah menu yang boleh membekalkan serat dan vitamin pada tubuh badan.

Dengan pengambilannya, sistem penghadaman anda sudah tentu akan menjadi lebih lancar dan sihat.

Antara sayur-sayuran dan buahan-buahan yang anda boleh ambil ketika bersahur dan berbuka adalah salad, tembikai, epal, strawberi dan lain-lain.

Gunakanlah kreativiti anda untuk mencampurkannya dalam masakan!

#5. Kekal cergas semasa Ramadan

Akhir sekali, janganlah anda jadikan berpuasa sebagai alasan untuk tidur dan malas sepanjang hari.

Walaupun tidak larat untuk bersenam, adalah wajar untuk anda kekal cergas dengan melakukan kerja rumah.

Di samping usaha merebut pahala pula, lakukanlah solat Terawih.

Ini kerana ia dapat membakar banyak kalori dalam tubuh badan sehingga 200-300 kcal bergantung kepada durasi dan suhu persekitaran rumah ibadat.

Semoga berjaya buat anda yang inginkan badan yang langsing raya nanti!


Doktor Letih, Bekalan PPE Semakin Kurang: Ini Kesusahan Yang Dirasai Oleh Frontliner

Untuk mendapatkan lebih banyak info tentang coronavirus di Malaysia, sila dapatkannya di sini.

Isu doktor letih bukanlah satu perkara yang asing. Ia masalah yang tidak dapat dielakkan berikutan kekangan bajet kerajaan untuk mengambil sebilangan besar doktor pelatih dalam satu masa yang sama.

Perkara ini kelihatan lebih parah sewaktu kemaraan wabak virus korona baharu (COVID-19).

Pekerja kesihatan terpaksa
mengambil tanggungjawab yang berat selain daripada bekerja lebih masa untuk memastikan kebajikan pesakit terjaga
.

Namun, tahukah anda, kelesuan ini bukan sahaja berbahaya kepada doktor tersebut, malah pesakit.
Jumlah kes positif di seluruh dunia semakin meningkat hari demi hari
.

Di Malaysia, statistik adalah seperti berikut:

[covid_19]

Baca artikel ini jika anda ingin mengetahuinya dengan lebih lanjut.

Doktor letih berisiko tinggi untuk dapat jangkitan COVID-19

Pekerja kesihatan yang bekerja sebagai
frontliner
 kebanyakannya berisiko tinggi untuk mendapat jangkitan virus korona baharu.

Wabak tersebut mempunyai kadar transmisi yang sangat tinggi dalam kalangan individu.

Apa yang lebih menakutkan adalah kelengkapan perlindungan peribadi (PPE) seperti topeng muka dan baju perlindungan semakin berkurangan.

Jika masalah seperti ini tidak diselesaikan, pegawai perubatan terpaksa mencari alternatif lain.

Pernah tular video yang menunjukkan pekerja kesihatan dipakaikan dengan plastik sampah yang telah diubahsuai. Ini bukanlah satu berita yang baik.

Di Wuhan,
sewaktu kes virus korona sedang memuncak dan PPE telahpun kehabisan
, doktor terpaksa merawat pesakit tanpa menggunakan kelengkapan perlindungan. Tindakan memperjudikan nyawa itu kelak boleh membawa padah.

Di Itali, jumlah pekerja kesihatan yang telah dijangkiti hampir mencecah 3,000 individu. Jumlah kematian meningkat hari demi hari. Ini merangkumi 9% daripada jumlah kes positif di negara tersebut, jauh lebih tinggi daripada jumlah yang direkodkan di China.

Sudah berapa kali kita lihat gambar pekerja kesihatan yang tidur terbongkang di atas lantai kerana terlalu letih. Hakikatnya, masalah tidak cukup tidur dan kelesuan boleh mempengaruhi kekuatan sistem imun badan.

Artikel berkaitan:

Apabila kita tidur, badan akan mengeluarkan protein yang mempunyai sifat perlindungan dikenali sebagai sitokin. Bagi individu yang tidak cukup tidur,
penghasilan sitokin ini kurang menyebabkan fungsi pertahanan badan menjadi lemah
.

Sepanjang musim wabak, pekerja kesihatan terpaksa bersekang mata bagi membendung penularan virus. Tahap perlindungan mereka bergantung kepada tahap kesihatan, pemakaian PPE, kelesuan dan tahap stres ketika bekerja.

Jika aspek penjagaan diri kurang diberi perhatian, tahap kesihatan individu akan merudum.

Dana tambahan dan penubuhan akaun khas sumbangan KKM untuk tambah PPE dan pekerja kesihatan

Wabak COVID-19 tidak menunjukkan tanda-tanda ia akan berundur awal.

Melihat kepada sumber yang semakin berkurangan, kerajaan menyalurkan sejumlah wang kepada kementerian bagi membeli kelengkapan penting seperti alat bantuan pernafasan, reagan, ubat-ubatan dan bahan pakai buang.

Melalui pengumuman yang telah dibuat pada 24 Mac 2020 oleh Perdana Menteri, Tan Sri Muhyiddin Yassin:

RM500 juta telah diperuntukkan untuk pembelian alat bantuan pernafasan, peralatan bagi Unit Penjagaan Intensif (ICU), peralatan perlindungan peribadi (PPE) dan keperluan makmal.

RM100 juta telah diluluskan bagi melantik 2,000 kakitangan kesihatan seperti doktor, jururawat, pembantu makmal dan lain-lain secara kontrak.

Banyakkan? Namun, perlu kita ingat bahawa bajet tersebut boleh dianggap tidak mencukupi jika
wabak COVID-19 berlarutan sehingga penghujung Disember 2020
. Jumlah tersebut mungkin habis diguna pakai sebelum waktu itu lagi.

Keadaan ekonomi dunia tidak baik berikutan wabak ini dan harga bagi kelengkapan penting semakin meningkat berikutan permintaan tinggi dalam sektor kesihatan.

Isu ketiadaan bahan mentah yang dihadapi oleh beberapa pengeluar merumitkan lagi proses pembekalan kelengkapan PPE. Oleh sebab harganya meningkat, maka jumlah yang diperuntukkan kerajaan itu hanya boleh bertahan sehingga satu jangka masa pendek.

Kementerian Kesihatan Malaysia (KKM) telah menubuhkan satu akaun baharu untuk tujuan pengumpulan dana bagi membeli kelengkapan tambahan. Jika anda ingin membuat sumbangan, ia boleh disalurkan ke akaun (
2-66016-0002347-5 – Bank RHB
) atas nama Sumbangan Perubatan KKM.

Pertambahan jumlah pekerja kesihatan kontrak bagi atasi fenomena doktor letih

Berita yang disampaikan oleh Perdana Menteri berkenaan dengan peruntukan penambahan pekerja kesihatan secara kontrak menggembirakan banyak pihak. Bukan sahaja golongan
frontliner
 malah mereka yang kini sedang menunggu kerja.

Perintah Kawalan Pergerakan yang telah dilaksanakan
 minggu lepas (18 Mac 2020) bertujuan untuk mengurangkan jumlah pesakit yang didiagnosis positif.

Artikel berkaitan:

Ini bukan sahaja bagi membendung wabak, malah mengurangkan jumlah kes positif supaya ia dapat ditampung oleh fasiliti kesihatan yang ada.

Malaysia tidak mempunyai kebolehan seperti
China yang membina hospital dalam masa 1 minggu bagi menampung ribuan pesakit
. Penambahan pekerja kesihatan melalui bajet yang telah diluluskan kerajaan diharap dapat mengatasi masalah doktor letih.

[mc4wp_form id=’115319″]

Konklusi

Jika anda sedang berada di luar tanpa arah tujuan, pulanglah ke rumah. Apabila kita mematuhi perintah kawalan pergerakan, bukan sahaja kita berlaku adil kepada masyarakat dengan tidak menyebarkan wabak, kita juga membantu pekerja kesihatan
yang sedang mengerah tenaga membendung wabak
.

Jika anda ingin membuat sumbangan bagi menampung kos pembelian kelengkapan untuk melawan COVID-19, boleh salurkan ke akaun (
2-66016-0002347-5 – Bank RHB
) atas nama Sumbangan Perubatan KKM.

#HelloHealthGroup, #HelloDoktor, #HelloHealthCoronaVirus

Baca juga:

62% Penyebaran COVID-19 Daripada Kluster Tabligh, Adakah Ia Akan Berakhir Atau Makin Teruk?

Pemegang Pam Minyak Boleh Sebar COVID-19? Adakah Kena Pakai ‘Gloves’ Ketika Isi Minyak?

Kalau Pergi Jumpa Doktor Kerana COVID-19, Jangan Sorok/Tipu Sejarah Perjalanan Anda – Ini AKIBATNYA!

JANGAN Bersalam & Bersentuh Untuk Cegah Penularan COVID-19!

Pesara Doktor Mungkin Dipanggil Berkhidmat Lawan COVID-19 – Bukan Ke Orang Tua Lebih Berisiko?


5 Kesilapan Di Dalam Kamar Yang Isteri Selalu Buat, Dalam Diam Suami Makan Hati!

Lelaki lebih cenderung untuk dipersalahkan apabila berkaitan dengan seks. Walau bagaimanapun, wanita juga turut selalu melakukan kesalahan seks yang berlaku di kamar tidur.

Berikut adalah kesalahan seks yang paling biasa dilakukan isteri dan cara mengatasinya:

5 kesalahan seks yang biasa isteri buat

1. Kesalahan seks – Tidak mengambil inisiatif

Wanita sering takut dilihat sebagai
agresif dalam hubungan.
 Dengan ketakutan itu, kebanyakan wanita mengelak daripada memulakan langkah.

Idea tentang peranan seks sudah ketinggalan zaman. Menyimpan perasaan hanya menghalang anda daripada mencapai kepuasan.

Wanita dahulunya dikatakan kurang berminat dengan seks. Hakikatnya, mereka menyukai seks sama seperti lelaki. Pasangan anda akan berterima kasih jika anda mengambil langkah pertama sekali-sekala.

2. Bimbang tentang penampilan

Sembunyikan lemak badan dan menggunakan alat solek berminyak mengganggu kepuasan anda. Cuba untuk hadirkan diri dan nikmati apa yang anda sedang rasa.

Pakar menunjukkan bahawa lelaki tidak terlalu mengambil berat tentang kelemahan fizikal yang selalu membuatkan wanita obses.

Apabila anda benar-benar mencintai suami, perkara lain akan mula hilang. Sebagai mekanisme evolusi, lelaki dijadikan untuk tertarik kepada wanita yang mempunyai tanda-tanda sihat, muda dan subur.

3. Beranggapan bahawa lelaki tidak menghargai seks

Bertentangan dengan kepercayaan popular, seks tidak hanya untuk lelaki. Malah, ramai lelaki menganggap seks sebagai perkara yang sangat penting.

Kajian menunjukkan bahawa kedua-dua lelaki dan wanita mengalami lebih
keseronokan seks
 jika hubungan mereka lebih komited. Jadi, mungkin sudah tiba masanya untuk membuang tanggapan lama bahawa seks adalah kurang penting bagi seorang lelaki.

4. Percaya bahawa lelaki sentiasa mahu seks

Kebanyakan kanak-kanak lelaki remaja bersedia untuk melakukan seks pada bila-bila masa. Tetapi itu tidak terpakai bagi lelaki matang.

Kesusahan hidup boleh mengurangkan nafsu seks lelaki. Oleh itu, jika suami kurang berminat dengan anda, jangan berkecil hati. Ini kerana, tekanan kerja dan masalah kewangan mungkin menjadi puncanya.

Fikirkan sewaktu anda menolak keinginan suami dari melakukan seks. Anda mungkin tidak mahu seks, tetapi anda masih mencintainya. Begitulah juga dengan suami anda.

5. Elakkan bercakap secara langsung tentang seks

Adalah penting untuk mempunyai perbualan yang jujur dan terus tentang seks, walaupun kamu berdua telah bersama selama beberapa dekad.

Satu-satunya cara untuk mencapai
kepuasan seksual
 adalah dengan berkomunikasi mengenai apa yang membuat anda rasa seronok dan sebaliknya.

Lelaki anda tidak dilahirkan dengan ilmu mengenai cara untuk menggembirakan anda.
Tetapi mujurlah dia mahu berbuat demikian.

Anda hanya perlu berikan bimbingan dan lakukannya dengan berhati-hati agar tidak membunuh keyakinan suami. Sebutkan beberapa perkara yang anda suka tentangnya, kemudian satu perkara yang anda tidak suka.

Lelaki boleh menjadi pendengar yang baik dan ungkapkan saja dengan jelas.


Kalau Anda Nak Tahu Bila Waktu Tidur Yang Betul, Dalam Ini Ada Jawapannya!

Arghhh…mengantuknya. Mata dah terkatup separuh, tapi jam baru pukul 9 malam. Macam awal lagi je nak tidur. Hmmm… tapi macam mana nak tahu waktu tidur yang betul, ya?

Jawapannya dalam perkongsian artikel ini.

Untuk mendapatkan lebih banyak info tentang Tidur Berkualiti, sila dapatkannya
 di sini.

Fahami waktu tidur yang betul

Berapa lama anda tidur semalam dan malam sebelumnya? Anda mungkin tidak menyedarinya, tetapi mendapat waktu rehat yang mencukupi adalah sangat penting untuk
untuk kesihatan
 anda secara keseluruhan.

Bangun pada waktu yang tetap setiap hari, adalah satu perkara biasa. Namun, persoalan “Bilakah masanya untuk
melelapkan mata
?”, sering kali berbeza bergantung kepada gaya hidup sosial,
jadual kerja
, keperluan keluarga, atau hanya akan berlaku apabila anda berasa letih dan mengantuk.

Walau bagaimanapun, jika anda tahu bilakah masa untuk anda bangun dan anda sedar jumlah rehat yang anda perlukan untuk dapat melakukan tugasan harian pada tahap yang terbaik, jadi anda perlu tahu bila masanya untuk
anda masuk
tidur
.

Baca juga:

Tidur yang diperlukan

Keperluan setiap individu berbeza, tetapi tempoh 7+ jam adalah waktu yang disarankan untuk individu dewasa sihat. Remaja dan kanak-kanak pula memerlukan waktu rehat yang lebih berbanding individu dewasa untuk mengelakkan wujudnya masalah kekurangan waktu tidur.

Tidur siang
 adalah idea terbaik untuk membantu kanak-kanak mendapatkan jumlah rehat yang diperlukan berdasarkan kategori usia. Berikut adalah jadual waktu rehat yang disarankan dan mungkin boleh dijadikan panduan berdasarkan usia anda serta ahli keluarga.

Jumlah waktu tidur yang betul ikut usia:

Baru lahir (
0-3 bulan
) – 14 hingga 17 jam

Bayi (
4-12 bulan
) – 12 hingga 16 jam

Kanak-kanak (
1-2 tahun
) – 11 hingga 14 jam

Prasekolah (
3 hingga 5 tahun
) – 10 hingga 13 jam

Sekolah rendah (
6 hingga 12 tahu
n) – 9 hingga 12 jam

Remaja (
13 hingga 18 tahun)
 – 8 hingga 10 jam

Dewasa (
18 hingga 64 tahun
) – 7 hingga 9 jam

Dewasa berusia (
65 tahun ke atas
) – 7 hingga 8 jam

Berdasarkan waktu yang disaran, tambahan dan pengurangan tempoh sejam adalah masalah yang dikira sebagai normal. Jika anda boleh terjaga secara semula jadi sebelum jam loceng anda berbunyi, sebaiknya anda
terus bangun
 untuk mengelakkan daripada emosi anda terjejas.

Anda dinasihatkan untuk tidak kembali melelapkan mata walaupun untuk beberapa minit. Tindakan anda itu hanya akan membuatkan anda berasa letih. Takut dari beberapa minit, terlajak jadi beberapa jam, haaa…naya!

Kiraan waktu tidur yang betul

Waktu untuk melelapkan mata adalah bergantung kepada:

Waktu anda bangun

Melengkapi lima atau enam kali kitaran tidur 90-minit

Memberikan 15 minit masa untuk
berasa mengantuk

Kitaran 90-minit

Ringkasnya kitaran ini adalah mengenai apa yang dilakukan
dilakukan otak
 sewaktu anda memejamkan mata. Semasa tidur, otak akan melalui pelbagai corak aktiviti.

Ia adalah berdasarkan gerakan mata yang berbeza dan aktiviti otot.

Malahan saintis telah mengenal pasti pergerakan ini dan membahagikannya kepada dua kategori kitaran tidur utama:
rapid-eye-movement
 (REM)
sleep
 dan
non-rapid-eye-movement
 (NREM)
sleep
.

Lima tahap

Sewaktu proses kitaran in berlangsung, terdapat lima tahap yang akan dilalui otak:

Otak mula memperlahankan fungsi. Anda akan mula berasa mengantuk dan lali.

Pergerakan mata terhenti dan
otak
 mula untuk bertenang dan berehat. Waktu ini merupakan tempoh
light sleep
 sebelum anda memasuki
deep sleep.

Gelombang otak semakin perlahan dan sedang memasuki fasa
deepest sleep
.

Merupakan fasa
deepest sleep.
 Penting untuk anda sampai ke tahap ini untuk mendapatkan waktu melelapkan mata yang baik. Malahan, anda perlu mengelakkan daripada terjaga pada fasa ini, kerana ia boleh membuatkan anda mengalami waktu pagi yang kelam-kabut dan tiada mood.

Fasa ini merupakan fasa
rapid-eye-movement
 (REM)
sleep.
Kebanyakan mimpi
 akan bermula pada fasa ini. Elakkan juga daripada terjaga pada tempoh ini untuk menghindari dari rasa tidak bersemangat pada keesokan paginya.

Bergantung kepada diri

Setiap individu mempunyai waktu tidur yang betul mengikut keselesaan diri.

Tetapi perkara paling penting adalah untuk memastikan badan mendapatkan tempoh rehat yang mencukupi untuk memastikan anda akan memperolehi hari yang lebih bersemangat.

Jika anda mempunyai
masalah tidur
, dapatkan bantuan dan rundingan daripada pakar.


Ibu Ayah Ada Nama Panggilan Manja Untuk Anak? Bagus, Ini Manfaatnya!

Biasanya dalam sesebuah keluarga, akan ada nama panggilan manja untuk
anak perempuan dan lelaki
 seperti
baby
 atau
boy
. Tetapi elok ke tidak sebenarnya penggunaan nama panggilan ini?

Untuk mendapatkan lebih banyak info tentang Keibubapaan, sila dapatkannya
di sini.

Ada apa dengan nama panggilan manja

Menariknya, asal perkataan
nickname
 atau nama panggilan ini adalah
 an eke name,
yang bermaksud ‘nama lain’. Lama-kelamaan huruf
n
 daripada
an
 telah ‘mengembara’ dan menjadi perkataan
a neke name
, yang akhirnya berubah kepada ejaan moden
nickname
.

Selalunya nama panggilan wujud berdasarkan ciri-ciri fizikal atau watak tertentu pada seseorang. Sebagai contoh, masa zaman sekolah dahulu, ada rakan sekolah yang mempunyai
keadaan gigi rongak
, sekali gus dipanggil sebagai ‘Ongak’

Bahkan, ia bukanlah sesuatu yang pelik untuk seseorang itu mempunyai beberapa nama panggilan. Ini kerana anda mungkin memanggil anak dengan nama tertentu, manakala
dalam kalangan rakan-rakannya
 memanggilnya dengan panggilan yang lain.

Nama panggilan manja atau panggilan mengejek?

Nickname
ini biasanya digunakan sebagai panggilan mesra. Pun begitu, ia juga boleh menjadi panggilan yang menyakitkan hati.

Umumnya, situasi tersebut berlaku
melibatkan kanak-kanak
 yang menggunakan nama tertentu kepada mereka yang tidak disukai atau sekadar untuk mengusik – kadangkala tujuannya tidak begitu jelas.

Bergantung kepada usia, perangai dan situasi anak, anda mungkin menyarankan mereka untuk mengabaikan nama panggilan yang berunsur ejekan itu atau menganggap ia sebagai gurauan.

Namun, jika panggilan nama itu berulang dan jelas merupakan percubaan untuk membuatkan
anak berasa tertekan
, sudah tiba masanya untuk bersemuka
dengan guru
 atau pengetua.

Panggilan nama berunsur ejekan, cemuhan dan cacian boleh mengakibatkan parut dalam secara emosi pada kanak-kanak.

Ini kerana jika kita dikatakan sebagai sesuatu yang buruk berulang kali, lama-kelamaan anda akan mula mempercayainya.

Dalam sesetengah keadaan, nama yang diberikan mungkin kedengaran seperti merendahkan individu tetapi jika anda tahu sejarahnya, ia boleh menjadi lambang kasih sayang daripada mereka yang memanggilnya.

Contohnya seperti situasi yang dialami penulis sendiri ketika zaman diploma; di dalam kelas terdapat 3 individu bernama Ashikin, Asikin dan Asyikin – walaupun berbeza ejaan tetapi sebutannya sama.

Jadi untuk mengatasi keadaan itu, salah seorang rakan penulis dipanggil sebagai ‘Kechik’ atau lebih tepat ‘Chik’ kerana saiznya yang paling kecil.

Dalam keadaan ini, nama panggilan manja ini bertindak seperti
social glue
 – yang merapatkan hubungan antara individu.

Apabila kita mempunyai hubungan yang baik dan merasakan kasih sayang, nama panggilan itu akan lebih mengeratkan ikatan yang terjalin seperti antara
ibu bapa dan anak-anak
.

Nilai nama panggilan kepada anak-anak

Mungkin dengan 3 sebab berikut, anda akan mula memikirkan nama panggilan yang bersesuaian untuk anak-anak:

1.  Lambang kasih sayang

Nama yang digunakan sebagai panggilan ini tidak semestinya perlu mempunyai kepentingan. Tetapi ia harus merupakan nama yang akan mendekatkan kalian dan membuatkan individu yang dipanggil itu
berasa disayangi.

Nama panggilan manja #2. Lebih peribadi

Nama panggilan ini adalah lebih bersifat peribadi dan menunjukkan rasa sayang.

Seperti ketika bersama pasangan, kita akan memanggil mereka dengan panggilan ‘sayang’ atau ‘abang’ – menunjukkan individu tersebut istimewa buat diri kita.

Maka keadaannya sama untuk anak-anak. Nama panggilan membuatkan mereka berasa diutamakan dan eksklusif di mata anda.

Individu lain dalam hidup anak akan memanggil mereka dengan nama sebenar, tetapi panggilan manja daripada anda adalah lambang hubungan unik kalian.

Ia juga akan mengingatkan betapa diri mereka adalah bermakna dan sangat
istimewa di mata ibu bapa
.

Baca juga:

3.  Menjadi kenangan

Percaya atau tidak, apabila anak-anak semakin dewasa, nama panggilan yang diberikan akan menjadi satu memori yang menyeronokkan untuk dikenang. Lebih-lebih lagi jika nama tersebut diberikan berdasarkan peristiwa yang melucukan.

Misalnya, anak semasa kecil agak pelat. Jadi agak sukar dirinya menyebut nama Farhah, yang akhirnya berbunyi ‘Aah’.

Nama panggilan manja untuk anak perempuan & lelaki

Di bawah merupakan beberapa nama panggilan yang sesuai untuk diberikan kepada anak-anak, seperti:

Sweetie pie
–  bererti untuk anak yang paling manis

Darling
 – panggilan yang bermakna paling disayangi

Dear
 – panggilan unik untuk anak yang cukup elegan

Bunny
 – panggilan ini sesuai untuk si kecil yang lucu

Peanut
 –  sesuai untuk
anak yang lincah

Jelly Bean –
panggilan sayang untuk si kecil

Sweet heart
 – panggilan sayang untuk anak yang bermaksud kekasih hati

Buddy
 – merupakan panggilan yang biasa diberikan oleh ayah
untuk anak lelaki

Bee
 –  panggilan diringkaskan daripada ‘
baby’
 untuk anak paling disayangi

Tweety
 – sesuai untuk anak perempuan yang
banyak berceloteh

Chubby –
 panggilan buat anak yang memiliki
pipi tembam
 dan agak berisi badannya

Yummy
 – boleh diberikan buat si kecil
yang suka makan
. Comel!

Jadi apakah nama panggilan manja untuk anak perempuan dan lelaki anda? Ayuh, kongsikan bersama kami!


Ada Ketumbit Di Kelopak Mata? Ikut 4 Cara Ini Untuk Rawat

Ketumbit mata atau
stye
 adalah benjolan kecil dan menyakitkan yang muncul di dalam, bawah atau luar kelopak mata.

Ia mungkin kelihatan seperti jerawat di pangkal bulu mata anda.
Pembentukannya di bawah kelopak mata
 mungkin kurang disedari pada mulanya.

Tetapi dua keadaan ini boleh menyebabkan kelopak mata menjadi merah, bengkak dan mungkin berasa gatal dan sakit.

Untuk mendapatkan lebih banyak info tentang Kesihatan Mata, sila dapatkannya
di sini.

2 jenis ketumbit mata

Dalam istilah perubatan ketumbit terbahagi kepada 2, iaitu:

i) Hordeolum

Ia berlaku disebabkan jangkitan kuman pada kawasan folikel bulu mata (hordeolum luaran) ataupun kalenjar meibomian (hordeolum dalaman) yang terletak di belakang
kelopak mata.

 Selalunya ia menyebabkan rasa sakit di bahagian yang terlibat dan mempunyai nanah.

ii) Chalazion

Benjolan pada kelopak mata yang tumbuh ketika kelenjar minyak tersumbat.

 Tidak seperti
stye
, ia biasanya tidak menyakitkan dan berasa melekit.

Punca ketumbit bawah mata

Ia berpunca daripada bakteria staphylococcus yang menjangkiti kelenjar minyak di dalam kelopak mata atau folikel rambut bulu mata, lantas menyebabkan benjolan.

Kuman-kuman itu boleh datang dari apa-apa yang menyentuh atau
menggosok mata
 anda, seperti tangan atau solekan mata anda.

Anda mungkin cenderung untuk mendapatkan lebih banyak ketumbit semasa musim alergi apabila
mata menjadi gatal.

Anda juga lebih cenderung untuk mendapatkannya jika anda mempunyai blepharitis, sejenis keradangan di sekeliling tepi kelopak mata.

Perlu diketahui bahawa ketumbit mata hordeolum dan chalazion ini boleh berubah kepada satu sama lain.

 Chalazion boleh berubah menjadi hordeolum ketika mana dijangkiti kuman.

 Manakala, hordeolum pula boleh menjadi chalazion apabila nanah yang ada di dalam kalenjar tidak dibawa keluar hingga menyebabkan ia tersumbat dan menjadi chalazion pula.

Baca juga:

Rawatan stye

Kebanyakan
ketumbit akan hilang sendiri
 dan tidak memerlukan rawatan.

Tetapi pastikan mata anda diperiksa jika ia tidak membaik dalam beberapa hari, ia tumbuh dengan cepat, mula berdarah atau menjejaskan penglihatan anda.

 Juga, jika ia mula merebak ke mata putih anda atau melihat kemerahan di pipi anda, segera berjumpa doktor kerana boleh menjadi tanda jangkitan merebak.

Anda juga dinasihatkan untuk:

i. Tidak memecahkannya

Ketumbit mata kelihatan seperti jerawat dan ia mendorong anda untuk memecahkannya.

Tetapi tindakan itu tidak sepatutnya dilakukan kerana ia boleh menyebabkan
jangkitan merebak ke kelopak mata
 anda.

 Anda hanya perlu membiarkannya hilang sendiri dan kebiasannya mengambil masa beberapa hari atau minggu.

ii. Tuam suam

Gunakan tuala yang dibasahkan dengan air suam dan pastikan air tidak terlalu panas bagi mengelakkan mata melecur.

Tekan lembut tuala di bahagian ketumbit dan urut perlahan. Pastikan tangan anda bersih.

iii. Elakkan penggunaan kosmetik

Semasa dijangkiti ketumbit, elakkan
penggunaan sebarang kosmetik
 khususnya
eyeliner, eyeshadow,
 maskara, dan lain-lain sehingga ia betul-betul sembuh.

 Adalah lebih baik untuk anda menggantikannya setiap 6 bulan dan tidak berkongsi dengan orang lain.

iv. Elakkan memakai kanta lekap

Jika anda ingin memakainya, pastikan ia bersih. Doktor anda boleh memberitahu anda cara terbaik untuk membasmi mereka.

 Ia juga penting untuk membasuh tangan anda dengan teliti sebelum setiap kali anda menguruskannya.

 Namun, sebaiknya cuba untuk tidak memakai
kanta lekap
 sepanjang tempoh ketumbit.


Bersediakah Anak Sulung Menerima Adik?

“Husna taknak adik!!!”, pastinya merupakan antara ungkapan daripada anak sulung yang mendatangkan debaran kepada setiap
ibu bapa
. Apatah lagi memikirkan tentang anak kedua yang bakal lahir dalam tempoh beberapa bulan lagi.

Anugerah terindah

Mempunyai
adik-beradik
merupakan satu nikmat yang tidak boleh diungkap dengan kata-kata. Ia merupakan anugerah yang tidak boleh ditukar ganti. Anda mungkin bergaduh dengan kakak, abang ataupun dengan si adik, tetapi akhirnya anda tetap akan berbaik kembali kerana ikatan pertalian darah itu tidak akan terputus sampai bila-bila.

Namun, sudah tentu perkara itu hanya disedari tatkala anda sudah meningkat dewasa. Pastinya ketika zaman kanak-kanak, apatah lagi jika anda merupakan anak sulung, akan wujud sedikit kesukaran untuk menerima kehadiran individu baru dalam
keluarga
 anda, bukan?

Begitu jugalah dengan apa yang dialami oleh anak anda. Setelah sekian lama menjadi ‘
anak tunggal
’, tiba-tiba mendapat perkhabaran akan menjadi abang ataupun kakak. Perasaan yang dirasai itu sudah tentulah bercampur-baur.

Jadi bagaimana anda sebagai ibu bapa berdepan dengan situasi ini? Umumnya, anda bukan sahaja perlu melakukan persediaan untuk menerima kehadiran
cahaya mata baru,
 tetapi anda juga perlu membantu cahaya mata pertama anda untuk menyesuaikan diri dengan perubahan.

Persediaan buat anak sulung

Berkomunikasi dengan anak sulung anda merupakan cara yang paling terbaik dalam memberikannya kefahaman mengenai anak/adik yang bakal dilahirkan. Terangkan kepadanya bagaimana bayi makan, tidur dan akan menangis pada kebanyakan masanya.

Tetapi adakah itu sahaja yang perlu anda katakan kepadanya? Tidak. Ini kerana proses penerimaan anak pertama anda sudah pastinya akan memakan masa. Mustahil anak anda akan terus menerima apa yang anda kongsikan kepadanya.

Jadi berikut adalah beberapa perkara yang boleh anda lakukan dan sampaikan kepada anak sulung anda supaya mereka akan dapat membina satu ikatan baik dengan
bayi yang akan dilahirkan.

1. Kepentingan berkongsi

Sebagai anak pertama dan satu-satunya anak dalam sesebuah keluarga sudah tentu segala perhatian menjadi miliknya, tanpa perlu berkongsi dengan individu lain. Jadi apabila mereka akan menerima adik, anda perlu mendidik mereka untuk belajar berkongsi.

Keadaan ini penting untuk mengelakkan sebarang
pergaduhan
kerana tidak mahu berkongsi mainan atau barangan miliknya dengan si adik. Bantu anak pertama anda cara untuk berkongsi bersama individu lain dan berkompromi.

2. Bagaimana untuk menjadi baik dan penyabar

Anak sulung anda perlu belajar mengenai banyak perkara sebelum
kelahiran anak kedua
. Tidak dinafikan ada sesetengah anak akan menjadi gembira menerima perkhabaran bahawa mereka akan menjadi abang atau kakak. Ini sudah tentu satu berita baik.

Tetapi anda sebagai ibu bapa masih tetap perlu mengajar mereka untuk menjadi baik dan bersabar. Ini kerana apabila anak anda terlalu
excited
untuk mendapat adik, mereka mungkin menyangka bahawa adik atau bayi yang akan dilahirkan untuk sudah cukup dewasa untuk
bermain
 bersama mereka.

Nampak macam perkara yang remeh, bukan? Namun, jika anda mengabaikan perkara ini, anda mungkin akan berdepan situasi di mana anak pertama anda akan menjadi marah apabila terpaksa berdepan dengan
bayi yang hanya tahu menangis
 dan tidur tanpa ingin
bermain
 dengan mereka.

3. Sentiasa ada ruang

Ini merupakan satu situasi normal apabila anak pertama anda tidak mahu menerima kedatangan ahli keluarga baru. Mengapa? Kerana mereka berasakan, kehidupan anda sekeluarga; ayah, ibu dan dirinya, adalah sudah mencukupi.

Jangan berputus asa, sentiasa ungkapkan kepadanya bahawa lebih besar keluarga ini, pasti akan lebih meriah. Yakinkan kepadanya bahawa dia pasti akan menjadi abang atau kakak yang baik.

4. Kasih sayang tidak akan berkurangan

Sudah tentu perkara yang paling menjadi kebimbangan dan ketakutan bagi seorang anak sulung adalah mereka tidak lagi akan disayangi oleh
ibu bapa
 mereka, kerana perhatian dan kasih sayang akan lebih terarah kepada bayi yang baru lahir.

Anda memainkan peranan penting di sini untuk meyakinkan kepada mereka bahawa anda tetap akan mengasihi mereka dan kasih sayang tidak akan berkurangan. Jika tidak, ia akan menimbulkan
rasa cemburu
 yang akhirnya akan menimbulkan dendam.

5. Belajar berdikari

Jika sebelum ini mereka sentiasa mengharapkan bantuan anda untuk melakukan sesuatu perkara. Latih mereka untuk mengurangkan kebergantungan kepada anda. Ungkapkan kata-kata berunsur pujian seperti, “Mama yakin Husna boleh buat sendiri, sebab anak mama ini hebat”.

Kata-kata pujian yang diberikan dipercayai dapat membantu menaikkan lagi
keyakinan diri
 mereka untuk melakukan sesuatu tanpa mengharapkan bantuan sesiapa. Namun ia tidak bermakna anda boleh lepas tangan. Walaupun anda mahukan mereka untuk berdikari, pastikan anda tetap memantau mereka. Ini sudah tentu untuk mengelakkan sebarang kejadian yang tidak diingini daripada berlaku.

6. Bermain bersama

Sekiranya anak sulung anda jarang bermain bersama dengan rakan seusianya yang lain, maka anda perlu membiasanya diri mereka untuk belajar
bermain
 bersama. Ajarkan kepada mereka cara betul bermain dengan individu lain.

Didik mereka untuk tidak bermain secara kasar atau mementingkan diri sendiri. Pupuk dalam diri mereka semangat berpasukan, ini sekali gus dapat mengelakkan daripada berlakunya sebarang pergaduhan ketika bermain.

7. Membantu

Bayi yang baru lahir sememangnya memerlukan bantuan untuk melakukan segala-galanya. Melatih anak sulung anda untuk mudah memberikan bantuan pastinya akan membuatkan mereka memahami bahawa
bayi yang baru dilahirkan
 sentiasa perlu dibantu.

Berikan peluang kepada mereka untuk memberikan bantuan kepada bayi yang baru dilahirkan itu. Keadaan ini dapat membantu meningkatkan keyakinan diri mereka dan dalam masa yang sama mengeratkan hubungan antara anak pertama dan adik mereka.

8. Mengendalikan si kecil

Anda sedang dalam usaha untuk mengeratkan hubungan antara anak pertama dengan adiknya. Dalam masa yang sama anda harus memastikan mereka mengetahui cara untuk melakukannya.

Ajari mereka untuk melakukan segalanya dengan lembut dan perlahan. Jika tidak, mereka mungkin akan menyakiti bayi yang baru lahir itu walaupun pada hakikatnya mereka tidak berniat untuk melakukannya.

9. Kepentingan menjaga ahli keluarga

Sebagai anak sulung, mereka perlu mengetahui bahawa kehadiran anak kedua atau adik merupakan sebahagian daripada ahli keluarga. Oleh yang demikian, mereka tetap perlu disayangi dan dijaga sama seperti ahli keluarga yang lain.

Sekiranya mereka boleh menerima kenyataan ini, secara tidak langsung akan membuatkan mereka menjadi pelindung kepada adik mereka. Bukankah ini yang diharapkan oleh semua ibu bapa?

10. Meluahkan perasaan

Apabila wujud ahli keluarga baru, anak pertama anda mungkin akan lebih banyak memendam perasaan. Maka perkara penting yang perlu anda ajarkan kepada mereka adalah untuk meluahkan apa yang dirasakan.

Sentiasa pastikan mereka sedar bahawa anda sentiasa ada untuk mereka jika mereka ingin meluahkan perasaan walaupun dengan kehadiran adik baru mereka. Ini sudah tentu jalan yang terbaik daripada membiarkan anak pertama anda memendam apa yang dirasakan dan meluahkannya dengan cara membaling mainan atau melakukan sesuatu yang mungkin boleh membahayakan bayi.

Kesimpulan

Keseronokan untuk menerima kehadiran cahaya mata kedua seharusnya tidak menyebabkan anda mengabaikan keperluan anak sulung anda. Jangan biarkan mereka berasakan bahawa anda sudah tidak menyayangi mereka lagi.

Menerima kehadiran ahli keluarga baru bukanlah perkara yang mudah, khususnya jika mereka sudah lama menjadi ‘anak tunggal’ dalam keluarga. Jangan ambil mudah, okay?

Hello Health Group
 tidak menyediakan nasihat perubatan, diagnosis, atau rawatan.


Bahaya Makan dengan Gelojoh

Manusia zaman moden kini jarang mempunyai masa untuk berehat, apatah lagi masa untuk makan dengan betul. Makanan segera perlahan-lahan menggantikan makanan buatan sendiri. Sarapan pagi telur dan roti bakar selama 30 minit kini telah digantikan dengan sandwich 5 minit dalam kereta sewaktu dalam perjalanan ke sekolah. Makan dengan laju seolah-olah sesuai dengan gaya hidup kita yang sibuk, bagaimanapun, ia membawa banyak masalah jangka panjang. Artikel ini akan menunjukkan masalah kesihatan disebabkan makan dengan gelojoh.

Mengapa kita makan dengan gelojoh?

Untuk menjimatkan masa, mengejar waktu melepak dengan kawan-kawan, bahkan untuk menghadapi situasi yang tertekan, kita makan dengan gelojoh tanpa disedari. Terdapat banyak sebab di sebalik tabiat buruk ini, bagaimanapun, sebahagian besar datang dari persekitaran dan kehidupan sosial.

Sebagai contoh, anda sedang makan tengah hari dengan rakan-rakan anda dan mereka semua selesai dalam masa 5 minit, pasti anda tidak mahu duduk selama 15 minit hanya untuk makan dan tidak mengikut budaya orang lain. Selain itu, restoran di mana orang masuk dan keluar secepat mungkin secara semula jadi akan membuat anda ingin tergesa-gesa.

Masalah kesihatan akibat makan dengan gelojoh

Senak

Makan dengan terlalu cepat menyebabkan kita kurang mengunyah. Oleh itu, makanan yang tidak dilumatkan dengan baik akan ditelan sistem pencernaan anda. Akibatnya, ketulan besar menjadi tersekat, menyebabkan perut kembung dan keras. Anda boleh melihat ini sejurus selepas makan. Dalam kes-kes yang teruk, terdapat pedih ulu hati dan kesukaran bernafas.

Pertambahan berat badan

Para saintis membuktikan bahawa selera makan juga dikawal oleh otak, bukan sahaja perut. Otak anda memerlukan kira-kira 20 minit untuk berfungsi, memproses dan menghantar isyarat yang menunjukkan bahawa anda penuh. Oleh itu, jika anda menghabiskan hidangan biasa dalam masa 3 minit, anda tidak sedar anda telah kenyang dan terus makan berlebihan. Ingat, lebih banyak makanan bermakna lebih banyak kalori, dan kalori yang berlebihan bertukar menjadi lemak.

Keracunan makanan

Sesetengah makanan yang tercemar berubah warna dan rasa tetapi tidak mengeluarkan bau pelik. Satu-satunya cara untuk memberitahu adalah dengan memberi perhatian semasa makan, yang tidak dapat anda lakukan apabila anda berada dalam keadaan tergesa-gesa.

Penyelesaian untuk makan gelojoh

Untuk mengelakkan masalah kesihatan disebabkan oleh pemakanan gelojoh, kelajuan, kita mesti melambatkan. Ia kedengaran mudah tetapi amat sukar untuk diamalkan. Berikut adalah beberapa tip yang boleh membantu anda dengan peralihan ini:

Letakkan garpu anda antara suapan

Ini adalah cara yang sangat berkesan untuk sentiasa mengingatkan diri anda untuk makan perlahan-lahan. Meletakkan garpu anda ke bawah antara setiap suapan adalah sebuah gerakan yang sangat kecil tetapi pasti dapat memanjangkan waktu makan anda beberapa saat.

Makan dengan etika dan mulakan perbualan

Apabila anda berpeluang untuk makan dengan kawan-kawan anda, keluarga atau saudara, anda perlu memulakan atau menyertai perbualan untuk menghidupkan suasana. Ingat untuk makan dengan sopan dan jangan bercakap dengan mulut penuh, teknik ini akan melambatkan waktu makan anda.

Jangan sertai pemakan segera

Ini amat sukar dalam persekitaran kerja dan rakan sekerja anda lebih suka menelan daripada mengunyah. Perlu diingat bahawa apa yang anda lakukan adalah untuk kesihatan dan kesejahteraan anda Anda boleh menjelaskan dan menggalakkan perubahan tabiat ini kepada rakan sekerja anda. Mungkin mereka akan berterima kasih dan menyertai anda untuk rehat makan tengah hari 20 minit.


Tak Makan Sayur, Tubuh Masih Boleh Dapat Khasiat Ke? Ini Cara Diet Sihat Tanpa Sayur-Sayuran

Sayur-sayuran bukanlah kegemaran semua orang, tetapi kerap kali dikaitkan dengan cara diet yang sihat.

Antara
sebab sayur tidak digemari oleh ramai individu ialah rasa pahit pada sesetengah sayur
, malahan tekstur yang pelik seperti brokoli atau kubis bunga.

Namun, sayur-sayuran selalu ditekankan oleh para doktor dan pegawai dietetik kerana ia mengandungi banyak zat, vitamin, mineral.

Malahan, sesetengah sayur-sayuran mempunyai sifat tersendiri seperti antioksidan, kurangkan keradangan dan sebagainya.

Banyak kajian yang telah dijalankan membuktikan kelebihan sayur-sayuran dari sudut kesihatan dan nutrien.

Artikel ini bukan sahaja akan membicarakan pengganti nutrien untuk sayur-sayuran anda, malah akan berkongsi tips untuk menyedapkan hidangan sayur anda.

Cara diet melalui kumpulan makanan lain

Berbeza dengan sayur-sayuran,
buah-buahan lebih digemari oleh ramai orang kerana rasa manis setiap buah yang berbeza
.

Berita baik buat mereka yang bencikan sayuran, banyak buah-buahan yang dapat membekalkan nutrien dan serat yang sama seperti sayur-sayuran.

Walaupun buah dikategorikan sebagai diet sihat, harus diingatkan bahawa buah mengandungi kalori dan kandungan gula yang lebih tinggi berbanding sayur-sayuran.

Oleh itu, pengambilan dalam jumlah yang banyak
tidak digalakkan bagi mereka yang sudah mempunyai penyakit seperti kencing manis.

Selain itu, anda haruslah kerap memeriksa kadar gula dalam darah anda untuk memastikan ia sentiasa di paras normal.

Marilah kita lihat jenis buah-buahan yang tinggi dengan nutrien penting untuk tubuh kita.

Vitamin A

Vitamin A sangat penting untuk imuniti, daya penglihatan, tumbesaran, perkembangan sel dan pembiakan.
Selain itu, ia juga kaya dengan antioksidan
. Cara diet dengan buah-buahan tinggi dengan Vitamin A ialah:

Aprikot

Tembikai wangi (
cantaloupe
)

Tembikai

Mangga

Limau gedang

Vitamin C

Kumpulan nutrien ini penting kerana
vitamin ini diperlukan oleh tubuh anda untuk pembentukan saluran darah baru, rawan, otot dan kolagen di dalam tulang anda
.

Vitamin C juga penting untuk proses penyembuhan sel-sel badan kita.

Ia senang didapati dalam pelbagai jenis buah seperti:

Oren

Betik

Nanas

Strawberi

Tembikai susu

Kalium

Kalium sangat berfaedah untuk tubuh kita kerana ia penting untuk sel-sel berfungsi dengan normal.

Tidak hairanlah jika kalium perlu diutamakan dalam diet sihat.

Ia mampu mengawal degupan jantung, memastikan otot dan saraf berfungsi dengan baik serta penting untuk proses sintesis protein dan metabolisme karbohidrat dalam badan.

Diet sihat kaya dengan kalium ialah:

Kiwi

Buah delima

Pisang

Ceri

Nektarin

Zat besi

Zat besi merupakan salah satu nutrien yang harus diambil kira dalam cara diet sihat. Ia bertanggungjawab untuk menghasilkan hemoglobin dalam sel darah merah.

Hemoglobin kemudiannya membawa dan mengedarkan oksigen kepada semua sel dalam tubuh anda
.

Selalunya zat besi senang didapati dalam sayuran seperti bayam. Namun terdapat juga buah-buahan tinggi dengan zat besi. Contohnya:

Buah pic

Aprikot

Buah tin (
figs)

Pir

Prun

Folat

Folat atau vitamin B9 sangat dititiberatkan bukan sahaja untuk diet sihat malah untuk ibu yang mengandung.

Folat penting dalam pembentukan sel darah merah, tumbesaran badan dan memastikan sel-sel berfungsi dengan normal.

Bagi ibu mengandung,
diet sihat kaya dengan folat harus diambil kira semasa trimester pertama kehamilan
 untuk mengurangkan risiko
spina bifida
dan pembentukan otak bayi yang abnormal.

Diet sihat kaya dengan folat ialah:

Oren

Betik

Pisang

Beri hitam

Tembikai wangi

Cara diet kumpulan lain

Janganlah lupa bahawa cara diet yang lain tanpa sayuran boleh terdiri daripada daging merah, kekacang seperti dal dan juga bijiran penuh.

Jika anda membeli makanan sedia ada di pasar raya, pastikan anda
membaca label sebelum beli untuk mengetahui jenis nutrien yang dibekalkan.

Mahu cuba, tetapi sayur tidak sedap di tekak? Amalkan cara diet ini!

Banyak bahan perasa yang boleh digunakan untuk menyedapkan hidangan anda seperti garam, mentega, lada hitam dan sebagainya.

Namun, berhati-hatilah dengan jumlah pengambilan bahan perasa demi kesihatan anda.

Selain itu,
anda boleh cuba untuk meneroka dan bereksperimen dengan jenis sayuran yang ada
. Terdapat juga sayuran yang manis seperti lobak merah, capsicum dan kacang pis.

Rajinlah mencuba resipi baru untuk cara diet anda. Tahukah anda, jika anda mengisar sayur-sayuran dan mencampurkan ia ke dalam makanan, anda masih boleh mendapatkan nutrisi yang sama?

Kisarlah sayuran anda dan masukkan ke dalam bebola daging yang akan dibakar atau menu lain.


Selepas Seks, Kena Meruang? Barulah Faraj Tidak Longgar, Busuk & Berbau! Betul Ke?

Meruang. Pernahkah anda terdengar atau terbaca mengenai perkara ini? Jika masih belum, artikel ini adalah sangat tepat buat anda!

Buat kalian yang mungkin belum tahu, meruang adalah satu perbuatan yang dilakukan bagi penjagaan bahagian alat sulit wanita.

Ia dikatakan boleh memperbaiki
masalah faraj busuk atau faraj longgar
 namun meruang selepas seks dipercayai adalah tidak bagus.

Mengapa? Jom kita semua ikuti artikel ini untuk mengetahui jawapannya!

Baca lebih lanjut tentang Kesihatan Wanita
di sini.

Apakah itu meruang?

Seperti mana yang telah dinyatakan di atas, meruang atau
douche
adalah satu perbuatan yang dilakukan bagi penjagaan bahagian alat sulit wanita.

Untuk pengetahuan anda,
douche
adalah berasal daripada perkataan Perancis yang membawa maksud mencuci atau merendam.

Sesuai dengan namanya,
 ia merupakan proses yang dilakukan untuk membersihkan faraj
 menggunakan campuran air dan cuka.

Seiring dengan kemajuan teknologi, kini anda boleh mendapatkan campuran
douche
ini sendiri di farmasi yang mengandungi antiseptik serta tambahan wangian.

Persoalannya, adakah proses meruang ini benar-benar mampu membersihkan faraj?

Adakah ia berkesan?

Ramai golongan wanita yang mungkin melakukannya tanpa tahu sama ada ia benar-benar berkesan atau tidak.

Hakikatnya, ada kajian yang mengatakan bahawa proses ini mungkin mampu memperbaiki
masalah faraj busuk atau faraj longgar
 namun bilangannya adalah sangat sedikit.

Ini bermakna kajian lanjutan masih diperlukan sehingga bidang perubatan boleh memperakui keberkesanannya.

Malahan itu, proses meruang atau
douche
ini dikatakan boleh menyebabkan pelbagai masalah berkaitan alat kemaluan wanita termasuklah:

Vaginosis bakteria

Penyakit radang pelvis (PID)

Komplikasi kehamilan

Kanser serviks

Jadi, perlu atau tidak untuk meruang faraj?

Menurut pakar dari
American College of Obstetricians and Gynecologist
s (ACOG), anda dinasihatkan dan disarankan untuk menghindari serta mengelakkan daripada melakukan perbuatan ini.

Buat anda yang belum tahu, proses meruang faraj mungkin boleh mengganggu tahap bakteria dan pH dalam faraj.

Ia mungkin akan menyebabkan pertumbuhan bakteria jahat dan sekali gus anda berisiko untuk mengalami jangkitan yis.

Selain itu, meruang juga boleh menyebabkan bakteria yang tidak baik ini merebak ke saluran pembiakan jika memang sudah terdapat jangkitan pada faraj.

Sungguhpun sudah mengetahui risiko-risiko ini,
masih ada wanita yang melakukannya setiap kali selepas seks
 kononnya untuk membersihkan faraj mereka.

Adakah ia satu perbuatan yang mendatangkan manfaat atau mudarat?

Bagaimana pula dengan meruang selepas seks?

Ya, kenyataan ini amat mengejutkan di mana ada wanita yang percaya bahawa perlu untuk membersihkan faraj setiap kali selepas seks bersama pasangan.

Ini disebabkan oleh kepercayaan bahawa air mani pasangan itu adalah kotor dan perlu dibersihkan dengan meruang faraj.

Selain itu, wujud segelintir wanita yang percaya bahawa perbuatan ini perlu dilakukan bagi
meminimumkan risiko kehamilan luar jangkaan
.

Ia adalah perbuatan yang sama sekali salah kerana
douche
 faraj tidak akan mampu untuk menghalang sperma daripada masuk ke dalam ovari.

Dalam pada itu, dalaman faraj juga tidak perlu dibersihkan selepas seks kerana ia akan mengganggu keseimbangan bakteria yang melindungi alat sulit.

Apa yang sepatutnya dilakukan setiap kali selepas seks adalah hanya mencucinya menggunakan air biasa sahaja kerana alat kemaluan manusia akan bersih secara semula jadi.

Apa cara betul untuk menjaga miss V?

Meruang selepas seks ataupun pada bila-bila masa sahaja bukanlah cara betul untuk
menjaga kebersihan miss V anda ya
!

Kepada gadis-gadis di luar sana, kalian perlu tahu bahawa faraj yang sihat datangnya daripada pemakanan yang sihat.

Selain itu, individu yang selalu bersenam dan mengamalkan diet yang sihat juga mempunyai kesihatan faraj yang lebih baik berbanding wanita yang tidak bersenam dan tidak menjaga diet mereka.

Konklusinya, ketahuilah bahawa penjagaan alat sulit bukanlah sesuatu yang sukar untuk dilakukan.

Buat mereka yang belum berkahwin pula, anda tidak perlu takut atau risau untuk menjaga kawasan intim.

Sebenarnya, anda tidak perlu lakukan perkara seperti meruang atau
douching
 untuk pastikan alat sulit anda sentiasa bersih.

Ini kerana doktor tidak menggalakkan wanita meruang kerana ia boleh menyebabkan
 terkena jangkitan kelamin atau STD
.

Oleh itu, sila jaga faraj anda dengan cara yang lebih semula jadi yakni melalui senaman dan diet yang seimbang okay!


Kesihatan Mental Remaja


Gaya Hidup Sihat Untuk Warga Emas

Warga emas merangkumi kira-kira 10% daripada keseluruhan 32 juta rakyat Malaysia. Dalam tempoh 18 tahun akan datang, iaitu pada tahun 2030, Malaysia dijangka menjadi negara tua dengan peratusan warga emas sebanyak 15%. Mahu atau tidak, kepentingan dan kebajikan golongan ini perlu diberikan perhatian.

Semakin berumur, pelbagai perubahan fisiologi dan emosi berlaku pada badan manusia. Perubahan ini perlulah disambut dengan perubahan yang dilakukan dalam aktiviti serta amalan harian. Bagi warga emas, mereka masih perlu menjalani gaya hidup yang sihat untuk memastikan kesihatan badan terus terjaga.

Terdapat banyak gaya hidup sihat yang boleh diamalkan. Dalam artikel ini, kita berikan fokus kepada 2 perkara yang paling penting: pemakanan dan senaman.

1. Pemakanan yang sihat

Bukan khas untuk golongan senior sahaja, semua peringkat umur harus mengambil berat terhadap pemakanan. Namun, perhatian lebih perlu diberikan kepada mereka yang berumur kerana kebiasaannya, banyak penyakit datang pada waktu ini. Sakit jantung, darah tinggi, diabetes, buah pinggang, gout dan artritis. Semua ini adalah penyakit yang kerap berlaku.

Pilihan jenis makanan adalah sangat penting. Elakkan makanan kurang berkhasiat seperti air berkarbonat, biskut, donut dan alkohol. Makanan bergaram tinggi juga harus dikurangkan. Contohnya nugget, burger, sos cili dan tomato serta sos tiram.

Banyakkan sayur-sayuran, buah-buahan serta sumber protein seperti ikan, daging dan ayam. Bagi mereka yang menghidap penyakit tertentu, sila berbincang dengan doktor berkenaan diet yang terbaik. Tidak perlu terlalu ketat dalam merancang diet. Jangan sampai semua tak boleh dimakan sehingga anda tertekan.

2. Senaman berkala

Senaman adalah satu keperluan. Khusus bagi warga emas, senaman membantu mencegah atau mengawal tekanan darah, kesihatan jantung, kadar gula dan fungsi sendi serta menstabilkan emosi. 3 kali senaman seminggu dengan setiap sesi selama 30 minit sudah memadai.

Senaman mudah seperti berjalan, joging atau berbasikal antara pilihan yang baik. Walau bagaimanapun, sesetengah penyakit seperti sakit jantung kadangkala mengehadkan pergerakan dan stamina. Ia juga mungkin bahaya bagi anda untuk bersenam secara berlebihan kerana jantung anda mungkin tidak dapat menanggung beban yang terlalu banyak.

Mulakan sedikit demi sedikit. Jangan terlalu gopoh dan memaksa diri.

Di samping gaya hidup, jangan lupa untuk menjalani pemeriksaan berkala di hospital atau klinik. Ini penting untuk mengesan sebarang masalah kesihatan dengan awal agar dapat mengelakkan keadaan menjadi lebih serius.

Baca juga:

Penjagaan Ibu Bapa Di Usia Tua

Kesan Penuaan Populasi Asia